hotchpotch/miracl-hf-unified huggingface dataset:
శౌర్యం
శౌర్యం 2008 లో జె. శివకుమార్ దర్శకత్వంలో విడుదలైన సినిమా. భవ్య క్రియేషన్స్ పతాకంపై ఆనంద్ ప్రసాద్ ఈ చిత్రాన్ని నిర్మించాడు. ఇందులో గోపీచంద్, అనుష్క ప్రధాన పాత్రల్లో నటించారు.
కథానాయకుడు విజయ్ (గోపీచంద్) తప్పిపోయిన తన చెల్లెల్ని వెతుక్కుంటూ కలకత్తా రావడంతో కథ ప్రారంభమవుతుంది. కొన్ని సంఘటనల మధ్య విజయ్ కొంతమంది రౌడీలతో గొడవపడి వాళ్ళలో ఒకరి చెయ్యి నరికేస్తాడు. అక్కడే ఒక కాలేజీలో ఉద్యోగంలో చేరతాడు. అక్కడే శ్వేత (అనుష్క) అతనికి పరిచయం అవుతుంది. ఇద్దరూ ప్రేమలో పడతారు. మరో వైపు చెయ్యి కోల్పోయిన తండ్రిని చూసి దానికి కారణమైన వాడిమీద పగ తీర్చుకోవాలనుకుంటాడు అజయ్.
త్రివేణి ప్రొడక్షన్స్
త్రివేణి ఫిలింస్ లేదా త్రివేణి ప్రొడక్షన్స్ తెలుగు సినీ నిర్మాణ సంస్థ. దీని అధిపతి పేర్రాజు.
మురడి
మురడి అనంతపురం జిల్లా డీ.హిర్చల్ మండలానికి చెందిన గ్రామము.. ఈ గ్రామం రాయదుర్గం పట్టణానికి 16 కి.మీ, కర్నాటకలోని బళ్ళారి నగరానికి 45 కి.మీ. దూరంలో ఉంది. ప్రయాణీకులకు రాయదుర్గం నుండి బస్సు సౌకర్యం ఉంది. రాయదుర్గం నుండి బయలుదేరి పల్లేపల్లి, కల్యం, మురడి గ్రామాల మీదుగా గొడిశలపల్లి చేరును. మురడి నుండి రాయదుర్గానికి ఆటో సౌకర్యం కూడా ఉంది.
ఇక్కడి ఆంజనేయ స్వామి దేవాలయం బాగా ప్రసిద్ధి చెందింది. ఈ ఆలయం శ్రీ కృష్ణ దేవరాయల పరిపాలనా కాలంలో వారి ఆస్థాన పండితులైన వ్యాసరాయల వారు ప్రతిష్ఠించిన 108 పవిత్ర ఆలయాల్లో ఒకటిగా పురాణాలు చెబుతున్నాయి. స్వామివారిని దర్శించుకుంటే కోరిన కోర్కెలు తీరుతాయని భక్తుల ప్రగాఢ విశ్వాసం. జిల్లాలోని వివిధ ప్రాంతాలనుండే కాక ఇతర జిల్లాలు, రాష్ట్రాలనుండి కూడా పెద్దసంఖ్యలో భక్తులు వస్తుంటారు. ప్రతియేటా ఉగాది పర్వదినాన స్వామివారి ఉత్సవాలు అత్యంత వైభవంగా జరుగుతాయి. అలాగే ప్రతియేటా శ్రావణమాసం శని, మంగళవారాలలో స్వామివారి పూజలు భక్తిశ్రద్ధలతో జరుపబడును. ఆ రోజులలో భక్తులకు అన్నసంతర్పణ జరుగును. భక్తుల సౌకర్యార్థం దేవాలయంలో వసతిగృహాలు, భోజనశాల, స్నానగదులు కూడా ఉన్నాయి. వివాహాది శుభకార్యాలు జరిపించుటకు కూడా అన్ని సదుపాయాలు ఉన్నాయి.
శ్రావణ శనివారాలలో మురడి, నేమకల్లు (బొమ్మనహాళ్ మండలం), కసాపురం (గుంతకల్లు మండలం) గ్రామాల్లోని ఆంజనేయస్వామి దేవాలయాలను ఒకేరోజు దర్శించుటకు జిల్లాలోని వివిధ ప్రాంతాలనుండి ఎ.పి.ఎస్.ఆర్.టి.సి ప్రత్యేక బస్సు సౌకర్యం కల్పించును.
ఈ గ్రామ పంచాయతి 1957లో మొదలైంది. ఇక్కడి జనాభా సుమారు 3000 మంది. ప్రధాన వృత్తి వ్యవసాయం. గ్రామంలో సుమారు 400 బోరు బావులు ఉన్నాయి. వీటి కింద సుమారు 1200 ఎకరాల్లో ప్రత్తి, వరి, జొన్న, మొక్కజొన్న, సజ్జ, రాగి, గోధుమ, ఉల్లి, కూరగాయలు పండిస్తారు. ఇంతేకాక, సుమారు 1500 ఎకరాల్లో వర్షాధారంగా వేరుశెనగ, పప్పుశెనగ, సూర్యకాంతి, ధనియాలు, ఆముదం పండిస్తారు.
బ్లేడ్ బాబ్జీ
బ్లేడ్ బాబ్జీ 2008లో దేవి ప్రసాద్ దర్శకత్వంలో వచ్చిన హాస్యభరిత చిత్రం. అల్లరి నరేష్, సయాలీ భగత్ ఈ చిత్ర నాయకా నాయికలు.
బ్లేడ్ బాబ్జీ (అల్లరి నరేష్) మరియు అతని గ్యాంగు రాజమండ్రిలోని ఒక కాలనీలో ఉంటూ చిన్న చిన్న దొంగతనాలు చేస్తూ కాలం గడుపుతూ ఉంటారు. ఇలా ఉండగా వారు గుడిసెలు వేసుకున్న స్థలం యజమాని ఉన్నఫళంగా ఖాళీ చేయమంటాడు. అలా చేయని పక్షంలో నాలుగు కోట్లు చెల్లించమంటాడు. ఆ కాలనీ వాళ్ళనందరినీ కాపాడటానికి వీళ్ళు ఒక బ్యాంకును దోచుకోవాలని పథకం వేస్తారు. అదే సమయానికి బండ బద్రి (జయప్రకాష్ రెడ్డి) అనే దొంగల నాయకుడు కూడా బ్యాంకు దొంగతనానికి ప్రణాళిక వేస్తాడు. కానీ అతని అనుచరులకు బదులు బాబ్జీ అనుచరులు బ్యాంకులో సొమ్ము దొంగతనం చేసి పారిపోతారు. దాచిన సొమ్మును ఒక నిర్మాణంలో ఉన్న భవనంలో నేలలో దాచి పెట్టి ఓడరేవులోని ఒక పడవలో పడుకుంటారు. తెల్లారి లేచి చూసేసరికి అండమాన్ దీవులకు వెళ్ళే దారిలో ఉంటారు. వాళ్ళు అక్కడి నుంచి తిరిగిరావడానికి ఒక నెల రోజులు పడుతుంది.
నెల రోజులకు తిరిగి వచ్చి తాము సొమ్ము దాచిన చోటుకు వెళ్ళగానే అక్కడే ఒక పోలీసు కంట్రోలు రూము దర్శనమిస్తుంది. అక్కడి నుంచి డబ్బు ఎలా సంపాదించాలా అని చూస్తుండగా వాళ్ళకి లంచమిచ్చి పోలీసు ఉద్యోగం సంపాదించిన కృష్ణమనోహర్ (శ్రీనివాస రెడ్డి) తారసపడతాడు. కథానాయకుడూ మరియు అతని బృందం అతన్ని అపహరించి తమ గదిలో బంధించి ఆ స్థానంలో బాబ్జీని పంపిస్తారు.
ఐశ్వర్య (నటి)
ఐశ్వర్య దక్షిణ భారత సినిమా నటీమణి. ఈమె ప్రముఖ సినీనటి లక్ష్మి కుమార్తె.
అంజలా జవేరీ
అంజలా జవేరీ ప్రముఖ సినీనటి.
సంగీత (నటి)
సంగీత తెలుగు సినిమా నటీమణి. వరంగల్ వాసి అయిన సంగీత ఈమె 1975లో తీర్పు, ముత్యాల ముగ్గు సినిమాల ద్వారా వెండితెరకు పరిచయమైంది. ఈమె అసలు పేరు లత కాగా నిర్మాత  యు.విశ్వేశ్వర రావు ఈమె పేరును 'సంగీత'గా మార్చాడు. ఈమె తెలుగు, కన్నడ, తమిళ, మలయాళ, ఒరియా భాషలలో 500కు పైగా చిత్రాలలో నటించింది. వాటిలో తాయారమ్మ బంగారయ్య, చిలకమ్మ చెప్పింది, శ్రీరామ పట్టాభిషేకం చిత్రాలు మంచి విజయాన్ని సాధించాయి. 2008లో సినిమా నిర్మాణరంగంలో ప్రవేశించి భాగస్వామిగా తన మేనల్లుడు పి.సునీల్‌తో పసుపులేటి ప్రొడక్షన్స్ బ్యానర్‌పై "ఈ వయసులో" మొదలైన చిత్రాలను నిర్మించింది.
కోటగిరి (అయోమయ నివృత్తి)
కోటగిరి, ఆంధ్ర ప్రదేశ్ రాష్ట్రములోని నిజామాబాదు జిల్లాకు చెందిన ఒక ఒక గ్రామము మరియు అదే పేరుగల మండలమునకు కేంద్రము.
కోటగిరి తెలుగు వారిలో కొందరి ఇంటి పేరు.
కోటగిరి గోపాలరావు
కోటగిరి గోపాలరావు ప్రముఖ తెలుగు సినిమా ఎడిటర్. వీరి తమ్ముడు కోటగిరి వెంకటేశ్వరరావు కూడా ప్రముఖ సినీ ఎడిటర్.
నాడి (యోగా)
సుషుమ్న నాడి :
మానవ శరీరమునందు 7200 నాడులు కలవని అనేక శాస్త్రములు (స్వరశాస్త్రమంజరి) వివరిస్తున్నవి.ఉపనిషత్త్ లలో కుండలిని ఉపనిషద్, యోగోపనిషద్,దర్శనొపనిషద్ వంటి అనేక యొగ గ్రంథములలో కూడా వివరణ ఉంది. యోగ సాధనలోని ఆసనముల-ప్రాణాయామ పద్ధతుల ద్వారాను- ధారణ ధ్యానాదుల సాధనచేతను శరీరమందలి నాడులను శుభ్రపరచి,మూలాధారమునందు నిదురించుచున్న శక్తిని ఉత్తేజపరచ వచ్చును. ఇడ (ఎడమ నాసగ్రము నందు)నాడి-పింగళ నాడి (కుడి నాసాగ్రమున)సుషుమ్న (నాసాగ్రము మధ్యన)కలదు. ఇడా నాడిని చంద్ర నాడి అని, పింగళనాడిని సూర్య నాడి అని కూడా చెప్పెదరు. ఈ నాడుల ఉద్దీపనను కుండలిని ఉద్దీపనము అని కూడా అనవచ్చును. ప్రాశ్ఛాత్యుల శాస్త్రము ప్రకారము మెదడులో గల భాగములలో ఎడమ భాగమునకు కుడి నాసాగ్రముతొను - మెదడు లోని కుడిభాగము నకు ఎడమ నాసాగ్రముతొను సంబంధము కలదు .అనగా సింపతటిక్, పరాసింపతటిక్ అన్ద్ సెంట్రల్ నెర్వస్ సిస్ట్మ్. మెదడులోని ప్రతీ కణమునకు నాడులు కలుపబడి ఉన్నాయి. ఆనాడులు మానవ శరీరమందలి అన్ని భాగములకు ప్రాణశక్తిని అందించుచున్నవి.
దారా సింగ్
దారా సింగ్ (నవంబరు 19, 1928 - జూలై 12, 2012) (Dara Singh భారతదేశానికి చెందిన ప్రసిద్ధ మల్లయోధుడు మరియు సినిమా నటుడు. 1928 నవంబరు 19 న ఆయన పంజాబ్‌లో జన్మించాడు.
ఆవకాయ్ బిర్యానీ
ఆవకాయ్ బిర్యానీ 2008లో విడుదలైన తెలుగు చిత్రం.
దొంగల బండి
దొంగలబండి 2008 లో సతీష్ వేగేశ్న దర్శకత్వంలో విడుదలైన హాస్యచిత్రం. నిజాం కాలం నాటి నిధిని అన్వేషించడానికి బయలుదేరిన బృందం, మార్గమధ్యంలో వారు ఎదుర్కొనే సమస్యలు హాస్యభరితంగా మలచబడ్డాయి.
నిజాం సామ్రాజ్యం భారతదేశంలో విలీనమయ్యే సమయంలో నిజాం ప్రభువు తనదగ్గరున్న విలువైన నగలన్నీ ఒక పెట్టెలో దాచి తన సేనాధిపతికిచ్చి దాచమంటాడు. ముగ్గురు దొంగలు ఆ నిధిని పసిగట్టి దొంగిలించి ఒక అడవిలో దాస్తారు. దాచి ఉంచిన ప్రదేశం తాలూకు పటాన్ని మూడు భాగాలుగా చేసి తలో ముక్కా పంచుకుంటారు. కానీ వాళ్ళు కలుసుకోవడానికి మళ్ళీ కుదరదు. యాభై ఏళ్ళ తర్వాత మళ్ళీ ఆ ముగ్గురు దొంగల యొక్క బంధువులు మూడు భాగాలను కలిపి నిధి కోసం వెతుకులాట మొదలు పెడతారు.
జ్యోతిష్మతి
జ్యోతిష్మతి (Celastrus paniculatus) is a woody liana commonly known as black oil plant, climbing staff tree, and intellect tree (సంస్కృతం: jyotishmati ज्योतीष्मती, హిందీ: Mal-kangani माल-कांगनी ). ఇది భారతదేశమంతా 1800 మీటర్ల ఎత్తువరకూ పెరుగుతుంది. వీటి గింజల నుండి తీసిన నూనెను ఆయుర్వేదం మరియు యునానీ వైద్య విధానలలో విస్తృతంగా ఉపయోగిస్తున్నారు.జ్యోతిష్మతి పత్రాలు, బెరడు, ఫలాలు, విత్తనాలు.
సెలాస్ట్రేసి
సెలాస్ట్రేసి (Celastraceae (or staff vine or bittersweet family; syn. Canotiaceae, Chingithamnaceae, Euonymaceae, Goupiaceae, Lophopyxidaceae, and Siphonodontaceae in Cronquist system), పుష్పించే మొక్కలలోని ఒక కుటుంబం. ఇందులో సుమారు 90-100 ప్రజాతులు మరియు 1,300 జాతుల తీగలు, పొదలు మరియు చిన్న చెట్లు ఉన్నాయి.
వివిధ భారతి
వివిధ భారతి Vividh Bharati ఆకాశవాణి (All India Radio) యొక్క విశిష్ట సేవ. ఇది 1957 అక్టోబరు 3 తేదీన రేడియో సిలోన్ (Radio Ceylon) పోటీని తట్టుకోవడం కోసం ప్రారంభించబడింది. అనతికాలంలోనే ఈ రేడియో కార్యక్రమాలు విస్తృత ఆదరణ పొందినవి. ఇవి ప్రస్తుతం రోజుకు సుమారు 15 నుండి 17 గంటల పాటు కార్యక్రమాల్ని ప్రేక్షకులకు అందిస్తున్నాయి. ఇవి సినీ సంగీతం, రేడియో నాటికలు మరియు ఇతర కార్యక్రమాల ద్వారా వినోదాన్నే కాకుండా విజ్ఞానాన్ని కూడా అందిస్తున్నాయి.
వివిధ భారతి కార్యక్రమాలు బొంబాయి కేంద్రంలో నిర్వహిస్తారు. భారతదేశంలోని అన్ని ముఖ్య పట్టణాలలోని 40 పైగా స్టేషన్ల నుండి ఈ కార్యక్రమాల్ని 97 శాతం దేశ ప్రజలకు అందిస్తున్నారు.
వివిధ భారతి కార్యక్రమాలలో లతా మంగేష్కర్, అమితాబ్ బచ్చన్ వంటి ఎందరో ప్రముఖులు పాల్గొని ప్రేక్షకుల్ని ఆనందపరిచారు.
వివిధ భారతి 2007 అక్టోబరు 3 తేదీన స్వర్ణోత్సవాలు జరుపుకున్నది.
పంచదార ముక్కలు
ముగ్గిన కలెక్టరు మామిడి కాయలను చిన్న చిన్న ముక్కలుగా కోసి పంచదార కలిపి 7 రోజులు ఎండలో ఎండబెట్టాలి. 7 రోజులలో రెండు, మూడు రోజులు వాటిని బాగా కలియబెట్టాలి. ముక్కలు పూర్తిగా ఎండిపోయాకా ఒక డబ్బాలో భద్రపరచుకోవాలి. ఈ ముక్కలు సంవత్సర కాలం వరకూ నిలువ ఉంటాయి. మామిడి కాయలు లేని మాసాల్లో ఇవి తినడానికి చాలా రుచిగా ఉంటాయి.
బిగ్ ఎఫ్.ఎమ్. 92.7
బిగ్ ఎఫ్.ఎమ్. 92.7 (BIG FM 92.7) ఒక ప్రైవేటు ఎఫ్.ఎమ్. రేడియో స్టేషను. దీనికి అధిపతి అనిల్ అంబానీ.
ఇది ప్రస్తుతం 45 పట్టణాల నుండి ప్రసారం జరుగుతున్నది. ఇది జమ్మూ కాశ్మీరు నుండి ప్రసారాలు నిర్వహిస్తున్న ఏకైక ప్రైవేటు రేడియో కేంద్రం.
దీని తెలుగు స్లోగన్ : విను వినిపించు లైఫ్ అందించు
బిగ్ ఎఫ్.ఎమ్. 92.4 ప్రస్తుతం ప్రచారం చేస్తున్న కేంద్రాలు.
రేడియో సిటీ
రేడియో సిటీ (Radio City) భారతదేశంలోని ఒక ఎఫ్.ఎమ్. రేడియో. ఇది 91.1 megahertz ఫ్రీక్వెన్సీ మీద ప్రసారం అవుతుంది. ఇది బెంగుళూరు, చెన్నై, ముంబై, హైదరాబాద్, లక్నో మరియు న్యూఢిల్లీ కేంద్రాల నుండి ప్రసారం చేయబడుతున్నది.
ఈ రేడియో కార్యక్రమాలు మొదటసారి బెంగుళూరు పట్టణం నుండి 2001లో ప్రారంభించారు. తర్వాత కార్యక్రమాల్ని విస్తరించి భారతదేశంలోని ఇతర కేంద్రాలలో ఈ సర్వీసులను అందుస్తున్నారు.
రెడ్ ఎఫ్.ఎమ్.93.5
రెడ్ ఎఫ్.ఎమ్.93.5 (Red FM 93.5) భారతదేశంలో ఒక ఎఫ్.ఎమ్. రేడియో స్టేషను. దీనికి అధిపతి కళానిధి మారన్.
ఇది ప్రస్తుతం సుమారు 38 కేంద్రాల నుండి ప్రసారాలను అందిస్తున్నది.
రక్ష (సినిమా)
జగపతి బాబు, అతుల్, భార్గవి, జయసుధ, రాధా కుమారి, రాజీవ్ కనకాల, కళ్యాణి, జీవా
ఔను
అవును [ avunu ] or ఔను It is so, yes. 3rd pers. sing. indefinite of అవు v. n. To become.
అశ్వము
అశ్వము [ aśvamu ] aṣvamu. సంస్కృతం n. A horse. గుర్రము.
ఎ.యమ్.పురం
ఎ.యమ్.పురం, చిత్తూరు జిల్లా, సత్యవీడు మండలానికి చెందిన గ్రామము.
http://censusindia.gov.in/PopulationFinder/Sub_Districts_Master.aspx?state_code=28&district_code=22
ఆకొండి
ఆకొండి తెలుగు వారిలో కొందరి ఇంటి పేరు. ఈ ఆకొండి వారు పండితులుగాను , అధ్యాపకులు గాను ఆంధ్రప్రాంతమందు పేరుపొందినారు.
విజయలక్ష్మీ మూవీస్
విజయలక్ష్మీ మూవీస్ ఒక తెలుగు సినీ నిర్మాణ సంస్థ. దీని అధిపతి జి.వి.యస్.రాజు.
తమిళనాడు టాకీస్
తమిళనాడు టాకీస్ ఒక దక్షిణ భారత సినీ నిర్మాణ సంస్థ. దీనికి అధిపతి సౌందరరాజన్.
ఈ సంస్థ ద్వారానే ప్రముఖ నటులు గుమ్మడి వెంకటేశ్వరరావు, కృష్ణకుమారి పరిచయమయ్యారు.
గుండె ఝల్లుమంది
గుండె ఝల్లుమంది 2008 లో మదన్ దర్శకత్వంలో విడుదలైన సినిమా. ఇందులో ఉదయ్ కిరణ్, అదితి శర్మ ప్రధాన పాత్రలు పోషించారు.
నీలిమ (అదితి షర్మ) అనె ఒక అమ్మాయి, బాయ్ ఫ్రెండ్, ప్రేమ వంటివాటికి దూరంగా ఉంటుంది.
డాన్ (2007 సినిమా)
డాన్ 2007, డిసెంబర్ 20న విడుదలైన తెలుగు చలన చిత్రం. రాఘవ లారెన్స్ దర్శకత్వం వహించిన ఈ చిత్రంలో అక్కినేని నాగార్జున, అనుష్క, రాఘవ లారెన్స్, నిఖిత, కెల్లీ డోర్జీ, నాజర్, చలపతిరావు, కోట శ్రీనివాసరావు, జీవా, సుప్రీత్ తదితరులు ముఖ్య పాత్రాలలో నటించగా, రాఘవ లారెన్స్ సంగీతం అందించాడు.
చిన్నప్పటినుంచి న్యాయం కోసం పోరాడుతూ పేదల పక్షాల నిలిచే తత్వం సూరి(నాగార్జున)ది. అందుకే గూండాల చేతిలో అన్యాయానికి గురయ్యే అనాధ బాలల తరఫున డాన్ గా నిలబడతాడు. ఆ అనాధలలో ఒకరైన రాఘవ(లారెన్స్) డాన్ కు దగ్గరవుతాడు. డాన్ ను అన్నా అని పిలిచే స్థాయికి చేరతాడు. ఎపుడైతే తమకు సమస్య ఎదురవుతుందో అపుడు అనాధలు, పేదలు డాన్ ను సంప్రదిస్తారు. ఇదిలా ఉంటే రాఘవ డానన్నకు పెళ్లి చేయడం కోసం ఒక అమ్మాయిని చూస్తాడు. ఇదిలా ఉంటే తన రైట్ హ్యాండ్ నిలుస్తూ వస్తున్న మూర్తి(చలపతిరావు) కుమార్తె ప్రియ(అనుష్క) డాన్ మనసును గెలుచుకుంటుంది. మరోవైపు రాఘవ కూడా నందిని(నిఖిత) ప్రేమలో పడతాడు. ఇక్కడ వ్యవహారాలు ఇలా ఉంటే అంతర్జాతీయ డాన్ స్టిఫెన్(కెల్లీ డార్జ్) ఆంధ్రప్రదేశ్ ను కూడా తన హస్తగతం చేసుకోవడానికి ప్రయత్నాలు మొదలెడతాడు. దీనికి సూరి పెద్ద అడ్డంకిగా స్టిఫెన్ భావిస్తాడు. ముందుగా సూరిను మచ్చిక చేసుకోవడానికి స్టిఫెన్ ప్రయత్నిస్తాడు. సూరి లైట్ గా తీసుకుంటాడు. అంతేకాదు స్టిఫెన్ పంపిన వ్యక్తులలో ఇద్దరిని చంపివేస్తాడు. దీనికి ఆగ్రహించిన స్టిఫెన్, రత్నం(కోట శ్రీనివాసరావు) సాయంతో రాష్ట్రాన్ని అల్లకల్లోలం చేయడానికి ప్రయత్నిస్తాడు. బాంబులు పేలుళ్ల వందలమంది చావుకు కారకుడవుతాడు. దీనికి మరింత ఆగ్రహానికి గురైన సూరి, స్టిఫెన్ మనుషలపై పట్టు సాధించడానికి ప్రయత్నించి సఫలమవుతాడు. తను ప్రేమలో పడ్డ నందిత స్టిఫెన్ మనిషని రాఘవ గ్రహిస్తాడు. రాఘవకు స్టిఫెన్ నుంచి ప్రమాదం ఉండవచ్చని భావిస్తున్న తరుణంలోనే రాఘవ, స్టిఫెన్ చేతిలో చంపివేయబడతాడు. ఆ తరువాత ఏమైందన్నది మిగతా కథ.
ఆట (2007 సినిమా)
ఆట 2007లో వి. ఎన్. ఆదిత్య దర్శకత్వంలో విడుదలైన సినిమా. సిద్ధార్థ్, ఇలియానా ఇందులో ప్రధాన పాత్రలు పోషించారు. సుమంత్ ఆర్ట్ ప్రొడక్షన్స్ పతాకంపై ఎం. ఎస్. రాజు నిర్మించిన ఈ చిత్రానికి దేవిశ్రీ ప్రసాద్ సంగీత దర్శకత్వం వహించాడు.
లక్ష్యం (సినిమా)
లక్ష్యం గోపీచంద్, జగపతి బాబులు ప్రధాన పాత్రలో నటించగా, శ్రీవాస్ దర్శకత్వంలో 2007 లో విడుదలైన ఓ తెలుగు సినిమా. నల్లమలపు శ్రీనివాస్ ఈ సినిమాకు నిర్మాత. జగపతి బాబుకు ఈ సినిమాలో నటనకు ఉత్తమ సహాయనటుడిగా, నంది పురస్కారం, ఫిల్మ్‌ఫేర్ పురస్కారాలు దక్కాయి.
ఏసీపీ బోస్ (జగపతి బాబు) ఓ నిబద్ధతగల పోలీసు అధికారి. అతనికి పెళ్ళై భార్యా పిల్లలు, మరియు ఇతర కుటుంబంతో సంతోషంగా జీవిస్తుంటాడు. అతని తమ్ముడు చందు (గోపీచంద్) కళాశాల విద్యార్థి. తన సహవిద్యార్థిని అయిన ఇందు (అనుష్క) తో ప్రేమలో పడతాడు. సెక్షన్ శంకర్ (యశ్ పాల్ శర్మ) సెటిల్మెంట్లు చేసుకుంటూ బతికే ఓ దాదా. తన దారికి అడ్డువచ్చిన వాళ్ళని ఆధారాలు దొరక్కుండా మాయం చేస్తుంటాడు. అతను డీజీపీని, ఓ రాజకీయ నాయకుడిని మంచి చేసుకుని ఓ ప్రైవేటు బ్యాంకు నుంచి వంద కోట్లు ఋణం తీసుకుని ఉంటాడు. ఆ ఋణం చెల్లించాల్సి వస్తుందని బ్యాంకు చైర్మన్ ను హత్య చేస్తాడు. విచారణ చేయడానికి వచ్చిన బోస్ ను అదే కేసులో ఇరికిస్తాడు. బోస్ తిరుగుబాటు చేయడంతో అతన్ని చంపేస్తారు. చందు దానికి ప్రతీకారంగా ఏంచేశాడన్నది మిగతా కథ.
చందమామ (2007 సినిమా)
చందమామ 2007 లో కృష్ణవంశీ దర్శకత్వంలో విడుదలైన సినిమా. ఇందులో శివ బాలాజీ, కాజల్, నవదీప్, సింధు మేనన్ ముఖ్య పాత్రల్లో నటించారు. ఇతర పాత్రల్లో నాగబాబు, ఆహుతి ప్రసాద్, ఉత్తేజ్ తదితరులు నటించారు.
పుష్పాల జాబితా
The common names of plants often vary from region to region, which is why most plant encyclopedias refer to plants using their scientific names: binomials, or "Latin" names.
Many plants have several common names, and many common names refer to several distinct plants. This list includes garden plants as well as weeds.
This is not a complete list. Most of the common names here so far are regional names in use in North America.
__notoc__
sterculla lychnophora
చందమామ (అయోమయ నివృత్తి)
చందమామ అన్నది చంద్రుడిని ఆప్యాయంగా పిలుచుకునే పేరు.
చందమామ అన్న పేరు ఈ క్రింది వాటిని కూడా సూచిస్తుంది:
విశాఖ ఎక్స్‌ప్రెస్ (రైలు)
విశాఖ ఎక్స్‌ప్రెస్ (Visakha Express) భారత రైల్వేల ఎక్స్‌ప్రెస్ రైలుబండి. ఇది సికింద్రాబాద్ మరియు భువనేశ్వర్ పట్టణాల మధ్య ప్రతిరోజు నడుస్తుంది. ఇది దక్షిణ మధ్య రైల్వేకు సంబంధించింది. దీని రైలుబండి సంఖ్యలు 17015 మరియు 17016. రైలుబండి 17016 సికింద్రాబాద్ నుండి 1700 గంటలకు బయలుదేరి భువనేశ్వరి మరునాడు 1525 గంటలకు చేరుతుంది. తిరుగు ప్రయాణంలో రైలుబండి 17015 భువనేశ్వర్లో 0835 గంటలకు బయలుదేరి మరునాడు ఉదయం 0730 గంటలకు సికింద్రాబాద్ చేరుకుంటుంది.
విశాఖ ఎక్స్ ప్రెస్ సికింద్రాబాద్ నుండి మొదలై 1134 కిలోమీటర్లు ప్రయాణించి ఒడిషా ముఖ్యపట్టణం భువనేశ్వర్ చేరుతుంది. ఇది ఆంధ్ర ప్రదేశ్ రాష్టంలో హైదరాబాద్, నల్గొండ, గుంటూరు, కృష్ణ, ఉభయ గోదావరి, విశాఖపట్నం, శ్రీకాకుళం జిల్లాల గుండా ప్రయాణిస్తుంది.
ఈ రైలుబండి క్రింది రైల్వే స్టేషన్లలో ఆగుతుంది :
ఈ రైలుకు 24 బోగీలు ఉంటాయి. ఆ కోచ్‌లు కూర్పు వివరాలు: -
అజంతా ఎక్స్‌ప్రెస్
అజంత ఎక్స్ ప్రెస్ సికింద్రాబాదు-మన్మాడ్ పట్టణాల నడుమ నడిచే భారతీయ రైల్వేలకు చెందిన ఒక రైలు. షిరిడి వెళ్ళే శ్రీ సాయి బాబా భక్తులకు ఎంతో ప్రయోజనకరముగ ఉంటుంది.ఈ రైలు దక్షిణ మధ్య రైల్వే, సికింద్రాబాదు మండలము వారిచే నడుపబడుచున్నది.
తెలంగాణ మఱియు మరాఠ్వాడ ప్రాంతాల మధ్య నడిచే అత్యంత ప్రతిష్ఠాత్మకమైన రైలు అజంత ఎక్స్ ప్రెస్ . 1967, ఏప్రియల్ 1-వ తేదీ, శనివారము నాడు ఈ రైలు కాచిగూడ-మన్మాడ్ మధ్య మీటర్ గేజ్ పై ప్రవేశపెట్టబడింది. మన్మాడ్-పర్భణి మధ్య రైల్వే లైను మీటర్ గేజ్ నుండి బ్రాడ్ గేజ్ కు మార్చబడ్డప్పుడు, ముద్ఖేడ్-సికింద్రాబాద్ లైను ఇంకా మీటర్ గేజ్ పైనే ఉండెను. అప్పుడు ఈ రైలు వికారాబాద్-బీదర్-పరళి వైద్యనాథ్-పర్భణి మీదుగా మళ్లింపబడింది. 2007 లో ముద్ఖేడ్-సికింద్రాబాద్ పూర్తిగా బ్రాడ్ గేజ్ గా మార్చబడిన పిమ్మట ఈ రైలు మఱల నిజామాబాద్-బాసర-ముద్ఖేడ్-నాందేడ్-పర్భణి మీదుగా మళ్లింపబడింది.
ప్రవేశపెట్టబడ్డప్పుడు ఈ రలు దేశంలో అత్యంత వేగంగా నడిచే మీటరు గేజ్ రైలుగా ప్రఖ్యాతి గాంచింది.
17064 సికింద్రాబాద్ జంక్షన్ -> మన్మాడ్ జంక్షన్
17063 మన్మాడ్ జంక్షన్ -> సికింద్రాబాద్ జంక్షన్
శీతలీకరింపబడిన రెండవ తరగతి పెట్టె -1
శీతలీకరింపబడిన మూడవ తరగతి పెట్టె -2
పడక వసతి కలిగిన రెండవ తరగతి పెట్టెలు -15
కూర్చొను వసతి కలిగిన రెండవ తరగతి పెట్టెలు -3
కూర్చొను మఱియు సామాగ్రి పెట్ట్టుకొను పెట్టెలు- 2
ఓ మై ఫ్రెండ్
"ఓ మై ఫ్రెండ్ "' 2011 లో విడుదలైన తెలుగు చిత్రం.
సినిమా ప్రారంభంలో చందూ సిద్ధార్థ్ సిరీ శృతి హాసన్ చిన్న నాటి స్నేహితులు. చందూని ఫాల్తుస్ అని సిరిని కిల్లర్ అని ముద్దు పేర్లతో పిల్చుకుంటూ ఉంటారు. ఇద్దరు సంతోషంగా ఉంటారు. వారితో పాటే వారి స్నేహం కూడా పెరుగుతూ వస్తుంది. చందూని ఎం.బి.ఎ. చేయడానికి ముంబై పంపిస్తే, సంగీతం బ్నేర్చుకొని తిరిగిరావడం తన తండ్రికి కోపాన్ని తెప్పిస్తుంది. అయితే సిరి చందూ తండ్రిని ఒప్పిస్తుంది. చందూ కెరీర్ బాధ్యతే అంటుంది. ఒక మ్యూజిక్ ఆడిషన్ కి వెళ్తారు కాని అక్కడ ఒక బాండ్లోని అబ్బాయిలతో గొడవ పెట్టుకున్నందుకు ఆడిషన్ జరుగాకుండానే వచ్చేస్తారు. ఈ లోపు సిరి ఉదయ్ నవదీప్తో ప్రేమలో పడుతుంది. అతను యు.యస్.లో ఉంటాడు. ఈ లోపు వారి కాలేజీ ఫ్రెండ్ రితు శర్మ హన్సిక మోత్వాని పరిచయం అవుతుంది. చందూ ఆమెతో ప్రేమలో పడతాడు. చందూ అప్పటినుంచి రితూని ఇంప్రెస్స్ చేస్కోవడానికి టైం మొత్తం కేటాయించడంతో సిరికి తనని దూరం పెడుతున్నాదేమో అని అపోహ పడుతుంది. అందుకని చెన్నైలో ఒక డాన్సింగ్ స్చూల్లో చేరడానికి సిద్దపడుతుంది. వెళ్ళి పోతుండగా చందూ వచ్చి సారి చెప్పి వేల్లోద్దని బ్రతిమాలుతాడు, ఇంతలో ఉదయ్ కూడా ఇండియా వస్తున్నాడని తెలిసి వెళ్ళే ప్రయత్నం విరమించుకుంటుంది సిరి.
చందూ ఎయిర్టెల్ మ్యూజిక్ కాంపిటీషన్ కి కొచ్చి వేల్లాలనుకుంటాడు. రితు, ఉదయ్, సిరి కూడా అతనితో పాటు కొచ్చి వస్తారు. అందరూ అక్కడ ఒక హోటల్లో ఉంటారు. అక్కడే క్లారిటీ కన్నా రావు అలీ సర్వెంటు. ఆలీతొ వీళ్లు బాగా పరిహసము చేస్తారు. తరువాత సిదార్ద్ కాంపిటెషన్ లో విజయం సాదిస్తాడు, సిద్దార్థ్ వాళ్ళ నాన పేపర్ లో చూసిన తరువాత సంతొషీస్తాడు అది కూడా వేరె అతను పక్కింటి అతను చెప్తె తెలుస్తుంది. కాని దానిని సిద్దార్ద్ తండ్రి మనస్ఫూర్తిగ సంతొషించలేకపొతాడు కారణం సిద్దర్థ్ ని వాళ్ల నాన్న ప్రొత్సహించరు. తరువత సిద్దార్థ్ మంచి సంగీత దర్శకుడు అవుతాడు, కాని అంతకు ముందు సిద్దార్థ్ శ్రుతిహసన్ ఒక పెద్ద సంధేహములో పడతారు కారణం నవదీప్ మరియు శ్రుతిహసన్ మద్య వాగ్వదం జరుగుతుంది. [[ఎందుకంటె నవడీప్ కి సిద్దార్థ్ మరియు సృతిహాసన్ కలిసి వుండటం ఇష్టం లేదు ఎందుకంటే సిద్దార్థ్ మరియు సృతిహాసన్ ని ప్రేమికులు అనుకుంటాడు.
ఎందుకంటె నవడీప్ కి సిద్దార్థ్ మరియు సృతిహాసన్ కలిసి వుండటం ఇష్టం లేదు ఎందుకంటే సిద్దార్థ్ మరియు సృతిహాసన్ ని ప్రేమికులు అనుకుంటాడు.అల వాళ్ళ ఇద్దరి మద్యన గొడవ జరుగుతుంది నవదీప్ వాళ్ళని అడుగతడు మీరు ఇద్దరు లైఫ్ లో కలవకూడదని చివరికి వాళ్ళ ఇద్దరు విడిపోతారు సిద్దార్థ్ మరుయు సృతిహాసన్ తల్లిదండులు వాళ్ళని పెళ్ళి చేసుకోమని చెప్తారు ఐన వాళ్ళు వినరు, మా ఇద్దరిది మంచి స్నేహం అని చెప్తారు. కానీ అది నవదీప్ కి నచ్చదు . చివరికి సిద్దార్థ్ మరియు సృతిహాసన్ విడిపోతారు చివరికి సిద్దార్థ్ మంచి సంగిత దర్శకుడు అవుతాడు. అప్పుడు నవదీప్ వాళ్ళ స్నేహాన్ని అర్ధం చేసుకొని సమాజానికి ఒక సందేశం ఇస్తాడు నేను కూడా అందరిలాగానే ఆలోచించాను, కానీ నాకు పుట్టిన మా బిడ్డ అల అలోచిన్చాకుడదని నిన్ను పిలిచాను . మల్లి నా భార్యకి నేను తన స్నేహితున్ని భాహుమతిగా ఇస్తున్నాను అని సందేశం చెప్తాడు.చివరికి ఈ సినిమా జీవిత కలం స్నేహం అనేది అబ్బాయికి అబ్బాయికి లేక అమ్మాయికి అమ్మాయికి మాత్రమే సంబంధించినది కాదు. జీవిత స్నేహం అనేది అమ్మాయి అబ్బాయి కూడా చేయ్యోచు అనే సందేసం ఇస్తుంది.
జగడం
జగడం సుకుమార్ దర్శకత్వంలో రామ్, ఇషా, ప్రదీప్ రావత్ ప్రధాన తారాగణంగా ఆదిత్యబాబు నిర్మించిన 2007 నాటి తెలుగు చలన చిత్రం.
తన వీధిలో జరిగే పలు సంఘటనల పట్ల ఆకర్షితుడైన శీను (రామ్) చిన్నతనం నుంచే హింస వైపు మొగ్గుచూపుతాడు. పెద్దయ్యాకా ఏమవుతావు అని మాస్టారు ప్రశ్నిస్తే రౌడీనవుతాను అంటాను. నడిబజార్లో ఒకణ్ణి కొట్టిన మాణిక్యం (ప్రదీప్ రావత్) అతనికి ఆదర్శం. మాణిక్యం వద్ద కుడిభుజంగా ఉండే లడ్డా (రవికుమార్ చౌదరి)తో పరిచయం కల్పించుకుంటాడు. ఆ తర్వాత తను చిన్నప్పటినుంచే అభిమానించే మాణిక్యం వద్ద చేరతాడు. ఇదే సమయంలో తను ప్రేమిస్తున్న సుబ్బలక్ష్మి (ఇషా) స్నేహితునికి సంబంధించిన ల్యాండ్ సెటిల్ మెంట్ తలకెత్తుకుంటాడు. దీంతో స్థలాన్ని ఖాళీ చేయించాలనకుంటున్న మాణిక్యానికి, శీనుకు తేడా వస్తుంది.
అనసూయ (2007 సినిమా)
అనసూయ 2007 లో రవిబాబు దర్శకత్వంలో వచ్చిన ఒక థ్రిల్లర్ సినిమా. ఇందులో భూమిక, రవిబాబు, అబ్బాస్ ప్రధాన పాత్రలు పోషించారు.
అనసూయ ఒక అనాథ. క్రిమినల్ సైకాలజీ (నేరస్థుల మనస్తత్వ అధ్యయన శాస్త్రం) లో పీజీ పూర్తి చేసి ఓ టీవీ చానల్ లో రిపోర్టరు గా చేరుతుంది. తన వృత్తిలో భాగంగా వరుస హత్యలు చేస్తూ, శవాల్లోని కొన్ని అంతర్భాగాలు మాయమయ్యే ఒక విచిత్రమైన కేసు వెనుక రహస్యాన్ని పరిశోధించాల్సి వస్తుంది. హతకుడు హత్య చేసిన తర్వాత ఆ స్థలంలో ఒక గులాబీ పువ్వు వదిలి వెళుతుంటాడు. ఈలోగా ఓ పోలీసు ఆఫీసరు కూడా హంతకుణ్ణి పట్టుకోవడానికి నియమితుడవుతాడు. వీటన్నింటికి కారణం గులాబీ పువ్వు గోవిందు అనే వ్యక్తి కావచ్చని నిర్ధారణకు వస్తుంది. అతని నేపథ్యాన్ని పరిశీలిస్తూ గోవిందు గతంలో ప్రేమించిన ఓ మెడికో అమ్మాయి గురించి వెతుకుతుంది. ఆ అమ్మాయి గోవిందు ప్రేమని అంగీకరించి ఉండదు. అసలు గోవిందు ఈ హత్యలు ఎందుకు చేస్తున్నాడు? అతన్ని అనసూయ ఎలా అంతమొందించిందీ అన్నది మిగతా కథ.
గీతం
గీతం అనునది కర్ణాటక సంగీతము లో సరళమైన సంగీత రూపం. వీటిని సాహిత్యం (పాటలు) తో తాళాలను ప్రవేశపెడుతున్న క్రమంలో ఈ "గీతం" ను సృష్టించాడు. సంస్కృత భాషలో గీతం అనగా "పాట" అని అర్థం.
సాధారణ పాట అంతటా ఒకే టెంపోతో సాగిన శ్రావ్యమైన భక్తి పాటను గీతం అంటారు. అంగలో మార్పు, పునరవృతి, సంగతి వంటి అంశాలలో ఏ మార్పు గీతంలో ఉండవు. ఇవి సాధారణంగా 10/12 ఆవర్తనాలను కలిగి ఉంటాయి. గీతం మొత్తంలో ఖచ్చితమైన పల్లవి, అనుపల్లవి, చరణాలు అనే విభాగాలు లేవు. కొన్ని సందర్భాలలో గీతాలలో వీటిని మనం చూడవచ్చు. నిర్వచించిన విభాగాల కంటే కొన్ని గీతాలు ఎక్కువ విభాగాలను కలిగి ఉంటాయి (పల్లవి మొదలైనవి). సాహిత్యంలో ప్రతీ అక్షరానికీ ఒక స్వరాన్ని తీసుకుంటూ, తరచుగా ఏ విధమైన సంగతి,వైవిద్యం లేకుండా ఉంటుంది. ఆరంభం నుండి చివరకు పునరావృతం చేయకుండా గీతాన్ని పాడారు. అయినప్పటికీ చాలా గీతాలలో మొదటి భాగాన్ని పునరావృతం చేసి పాడుతారు. గీతాలను మధ్యస్థ టెంపోతో కూర్చుతారు. వాటికి సంగతి, వైవిద్యం లేకుండా సహజసిద్ధమైన సంగీతంతో కూర్చుతారు. సాహిత్యం (పాట) నేపధ్యం దేవుని స్థుతించుట. సంగీతం నేర్చుకొనే విద్యార్థులు సరళస్వరాలు, అలంకారాలు అభ్యసించిన తరువాత గీతాలను నేర్చుకుంటారు.
కర్ణాటక సంగీత సాంప్రదాయంలో మూడు రకాల గీతాలున్నాయి:
వరవీణా మృదుపాణీ - వనరుహలోచనరాణీ
సురుచిర బంబరవేణీ - సురనుత కళ్యాణీ
నిరుపమ శుభగుణ లోలా - నిరత జయాప్రద శీలా
వరదాప్రియ రంగనాయకి- వాంఛిత ఫలదాయకి
సరసీజాసన జననీ - జయజయజయశ్రీ గణనాధ సింధూర వర్ణ కరుణసాగర కరివదన 
లంబోదర లకుమికరా అంబాసుత అమరవినుత 
సిద్ద చారణ గణసేవిత సిద్ది వినాయక నమోనమో 
లంబోదర లకుమికరా అంబాసుత అమరవినుత... కమల జాదళ విమల సునయన
కరివరద కరుణాంబుధే
కరుణ శరధే కమాలా కాంతా...
కేశి నరకాసుర విభేదన
వరద వేలా సురపురోత్తమ
కరుణ శరధే కమాలా కాంతా...
మంత్ర
మంత్ర 2007 డిసెంబర్ 14న విడుదలైన తెలుగు చలనచిత్రం. తులసీ రామ్ దర్శకత్వం వహించిన ఈ చిత్రంలో శివాజీ, చార్మీ కౌర్, జీవా, మల్లికార్జునరావు, రాళ్ళపల్లి, చిత్రం శీను, విజయ్ తదితరులు నటించగా, కమలాకర్ సంగీతం అందించాడు.
సీమ శాస్త్రి
సీమ శాస్త్రి 2007 లో జి. నాగేశ్వర రెడ్డి దర్శకత్వంలో వచ్చిన హాస్యభరిత చిత్రం. ఇందులో అల్లరి నరేష్, ఫర్జానా ముఖ్యపాత్రల్లో నటించారు.
సుబ్రహ్మణ్య శాస్త్రి ఒక బ్రాహ్మణ కుటుంబానికి చెందిన వాడు. గుడిలో పూజారిగా ఉంటాడు. తరచు అక్కడికి వచ్చే సురేఖ రెడ్డి అనే అమ్మాయిని చూసి ప్రేమలో పడతాడు. తర్వాత ఆమె రాయలసీమకు చెందిన ఒక ఫ్యాక్షనిస్టు నాయకుడి కూతురు అని తెలుస్తుంది.
నవ వసంతం
నవవ సంతం 2007 లో షాజహాన్ దర్శకత్వంలో విడుదలైన సినిమా. ఇందులో తరుణ్, ప్రియమణి ప్రధాన పాత్రలు పోషించారు.
గణేష్, ప్రసాద్, రాజా, విజయ్ నలుగురూ మంచి స్నేహితులు. ప్రసాద్ ఎప్పటికైనా ఐ.ఎ.ఎస్ అధికారి కావాలని కలలు కంటుంటాడు. రాజాకి తను మంచి గాయకుడు కావాలని కోరిక. విజయ్ కి మంచి మిమిక్రీ కళాకారుడవ్వాలని ఆశ. వీరి ముగ్గురు కుటుంబాల్లో వీరికి అంత ప్రోత్సాహం ఉండదు. అందుకని పట్నం వచ్చి ఒక గది అద్దెకు తీసుకుని అందులో ఉంటూ తమ ప్రయత్నాలు చేస్తుంటారు. గణేష్ మాత్రం తన మరదలైన అమ్మును పెళ్ళి చేసుకోవాలని కోరిక.
తెలంగాణ ఎక్స్‌ప్రెస్
బండి సంఖ్య 12723/12724 తెలంగాణ ఎక్స్‌ప్రెస్ (Telangana Express) (పూర్వపునామం "ఆంధ్రప్రదేశ్ ఎక్స్‌ప్రెస్") భారత రైల్వే యొక్క దక్షిణ మధ్య రైల్వే నడుపుచున్న ఒక ఎక్స్‌ప్రెస్ రైలుబండి. ఇది తెలంగాణ రాష్ట్ర రాజధాని హైదరాబాద్ నుండి బయలుదేరి, మహారాష్ట్ర, మధ్య ప్రదేశ్, ఉత్తర ప్రదేశ్, రాజస్థాన్ మరియు హర్యానా రాష్ట్రాల ప్రధాన పట్టణాల ద్వారా ప్రయాణించి భారతదేశ రాజధాని క్రొత్త ఢిల్లీ చేరుతుంది.
ఈ రైలు 1976 సంవత్సరంలో అప్పటి రైల్వే మంత్రి మధు దండావతేచే ఆంధ్ర ప్రదేశ్ ఎక్స్‌ప్రెస్ గా ప్రారంభించబడెను. 2014 లో ఆంధ్ర ప్రదేశ్ రాష్ట్రం రెండుగా విభజింపబడగా, ఈ రైలు యొక్క ప్రారంభ స్థానమును, రాష్ట్రములో ఈ రైలు పయనించు మార్గమును, తెలంగాణ రాష్ట్రములో అంతర్భాగమాయెను. కనుక ఈ రైలు యొక్క పేరును తెలంగాణ ఎక్స్‌ప్రెస్ అని మార్చబడెను.
తెలంగాణ ఎక్స్‌ప్రెస్ (ఆంధ్రప్రదేశ్ ఎక్స్ ప్రెస్) రైలును పరిచయం చేసినప్పుడు దీనిలో 14 బోగీలు ఉండేవి. అప్పట్లో 2600 ఆశ్విక శక్తి (హెచ్.పి.) గల ALCO డీజిల్ లోకమోటివ్ WDM2 ఇంజిన్ ను ప్రవేశపెట్టారు. 1981లో దీని సామర్థ్యాన్ని 21 బోగీలకు పెంచి 2 ALCO (WDM2) మోడల్ గల 5200 అశ్విక శక్తి (హెచ్.పి.) ఇంజిన్లను ప్రవేశపెట్టారు. ప్రస్తుతం 7 ఏయిర్ కండీషన్డ్ బోగీలతో సహా మొత్తం 24 బోగీలతో ఈ రైలు నడుస్తోంది. దీనిని లాగేందుకు ప్రయాణ మార్గం మొత్తంలోనూ ఎలక్ట్రిక్ లోకోమోటివ్ (WAP-7 / WAP4) ఇంజిన్లు ఉపయోగిస్తున్నారు.
1978 లో దీని సేవలు ప్రారంభమైన నాటి నుంచి 1990 తొలి నాళ్ల వరకు ఈ రైలు కేవలం ఐదు ( ఝాన్సీ జంక్షన్, బోపాల్ జంక్షన్, నాగ్ పూర్, బల్లార్షా, కాజీపేట ) స్టేషన్లలో మాత్రమే ఆగేది. ఆ తర్వాత మరికొన్ని స్టేషన్లలో ఆగేలా అనుమతినిచ్చారు. అందువల్ల ఇది సుదీర్ఘంగా 27 గంటల పాటు ప్రయాణించి తన గమ్య స్థానాన్ని చేరుకుంటుంది.
ఆంధ్రప్రదేశ్ రాష్ట్ర విభజన తర్వాత హైదరాబాద్ తెలంగాణ రాష్ట్రానికి రాజధాని అయ్యింది. అందువల్ల ఆంధ్రప్రదేశ్ ఎక్స్ ప్రెస్ పేరుతో నడుస్తోన్న ఈ రైలు తెలంగాణ ఎక్స్‌ప్రెస్ గా మార్చారు. విభజన తర్వాత ఏర్పడిన కొత్త ఆంధ్రప్రదేశ్ లోని విశాఖపట్నం- ఢిల్లీ మధ్య నడిచే కొత్త రైలుకు ఎ.పి.ఎక్స్‌ప్రెస్ పేరును ప్రవేశపెట్టారు.
మణికర్ణిక ఎక్స్‌ప్రెస్
మణికర్ణిక ఎక్స్‌ప్రెస్ (ఆంగ్లము:Manikarnika Express ; హిందీ: मणिकर्णिका एक्सप्रेस) భారత రైల్వేల ఎక్స్‌ప్రెస్ రైలుబండి. దీనిని పాట్నా ఎక్స్‌ప్రెస్ అని కూడా పిలుస్తారు. ఇది సికింద్రాబాద్ మరియు పాట్నా పట్టణాల మధ్య నడుస్తుంది. దీనిని సికింద్రాబాదు ఎక్స్‌ప్రెస్ అని కూడా పిలుస్తారు.
ఈ రైలు కాశీయాత్ర చేయు వారికి బహుళ సౌకర్యంగా ఉంది. దీనికి వారణాసి లోని మణికర్ణిక ఘాట్ ఆధారంగా నామకరణం చేయబడింది. దీనిని 2004 సంవత్సరంలో సికింద్రాబాద్ మరియు వారణాసి పట్టణాల మధ్య వారికి రెండు రోజులు నడిపేవారు. రైల్వే మంత్రి నితిష్ కుమార్ పాలనాకాలంలో దీనిని పాట్నా వరకు పొడిగించారు.
ఈ రైలు చారిత్రాత్మకంగా ఉత్తర భారతదేశం చేరువారికి రెండవ ప్రత్యామ్నాయంగా తన సేవలందిస్తుంది. ఉత్తర భారత యాత్రలు చేయువారికి మొదటి స్థానంలో 2721UP/2722Dn దక్షిణ ఎక్స్‌ప్రెస్ మరియు 2723UP/2724DN ఎ.పి.ఎక్స్‌ప్రెస్ ఉన్నాయి. ఈ మణికర్ణికా ఎక్స్‌ప్రెస్ 2015 సెప్టెంబరు 10 నుండి ఆరా వద్ద ఆగిపోతుంది.
ఈ రైలును 1985 లో వారానికి రెండుసార్లు తిరుపతి మరియు వారణాసి మధ్య ప్రవేశపెట్టారు. అప్పుడు ఈ రైలు "7489 తిరుపతి-వారణాసి" ఎక్స్‌ప్రెస్ మరియు "7490 వారణాసి-తిరుపతి ఎక్స్‌ప్రెస్" పేర్లతో నడుపబడేది. 
ఈ రైలు స్లిప్ కోచ్ సర్వీసుగా దక్షిణ ఎక్స్ ప్రెస్ నుండి ఖాజీపేట వద్ద హైదరాబాదు మరియు వారణాసి మధ్య రెండు స్లీపర్ కోచ్‌లు విభజన జరిగేది. ఈ రైలుకు ప్రాముఖ్యత వచ్చిన తదుపరి కొన్ని రాజకీయ, నిర్వహణాపరమైన కారణాల మూలంగా దీనిని కొచ్చిన్ హార్బర్ టెర్మినస్ వరకు పొడిగించారు. దీనిని వారానికి ఒక్కరోజు మాత్రమే రేణిగుంట జంక్షన్ గుండా తిరుపతి చేరే విధంగా యేర్పాటు చేసారు.
హైదరాబాదు నుండి వారణాసి వరకు రైలు కావాలనే డిమాండు పెరగడంతో దక్షిణ మధ్య రైల్వే వారు "7091" సికింద్రాబాదు-వారణాసి ఎక్స్ ప్రెస్ మరియు "7092" వారణాసి-సికింద్రాబాదు ఎక్స్ ప్రెస్ నామాలతో వారానికి రెండుసార్లు నడిచేటట్లు 1987 లో ఆమోదం తెలిపారు. తత్ఫలితంగా అవే కోచ్‌లు మరియు ర్యాక్ కంపోసిషన్ "7089" కొచ్చిన్-వారణాసి ఎక్స్‌ప్రెస్ (వయా తిరుపతి) మరియు "7090" వారణాసి-తిరుపతి ఎక్స్‌ప్రెస్ (వయ తిరుపతి) లను యేర్పాటుచేసి "7489" మరియు "7490" సంఖ్యలను రద్దు చేసారు.
తెలంగాణ లోని సికింద్రాబాద్ జంక్షన్ లో బయలుదేరి కాజీపేట జంక్షన్, రామగుండం, మంచిర్యాల, బెల్లంపల్లి, మహారాష్ట్ర లోని బలార్షా జంక్షన్, చంద్రపూర్, సేవాగ్రాం జంక్షన్, నాగపూర్ జంక్షన్, కటోల్, మధ్య ప్రదేశ్ లోని బేతుల్, ఘోరడోంగ్రి, ఇటార్సీ జంక్షన్, జబల్పూర్ జంక్షన్, కాట్నీ, మైహార్, సట్నా, ఉత్తరప్రదేశ్ లోని అలహాబాదు, జ్ఞానపూర్ రోడ్డు, వారణాసి జంక్షన్, ముఖల్ సరాయ్ జంక్షన్, దిల్‌డర్నాగర్ జంక్ష, మరియు బీహారు లోని బక్సార్ గుందా ప్రయాణించి పాట్నా జంక్షన్ని చేరుతుంది.
ఆకెళ్ళ వెంకట సూర్యనారాయణ
ఆకెళ్ళ వెంకట సూర్యనారాయణ ప్రముఖ సినీ రచయిత. వీరు 80 కి పైగా తెలుగు సినిమాలకు మంచి కథలను అందించారు. వీరి కథలు ఎక్కువగా మహిళల జీవితానికి సంబంధించిన అంశాలు ఇతివృత్తంగా నడుస్తాయి.
వీరు కాకినాడ పట్టణంలో జానకీ రామయ్య దంపతులకు జన్మించారు. చిన్నతనం నుండే నాటకాలలో నటించడం ప్రారంభించారు. మొదటగా చందమామ మరియు బాలమిత్ర పత్రికలకు కథలు వ్రాసి పంపించడం మొదలుపెట్టారు.
డిగ్రీ పూర్తయిన తర్వాత తన మొదటి నవల రచించారు. వీరు సుమారు 200 కథలు మరియు 12 నవలలను రచించారు. వీనిలో కొన్ని ఇతర భారతీయ భాషలలోకి అనువదించబడ్దాయి.
నందకము
నందకము శ్రీ మహావిష్ణువు పంచాయుధములలో ఒకటి. నందకమనగా శ్రీ మహావిష్ణువు యొక్క ఖడ్గము. అన్నమాచార్యుల వారిని నందకము యొక్క అంశగా శ్రీ వైష్ణవులు నమ్ముతారు.
ఎస్. వి. రామారావు
ఎస్. వి. రామారావు ప్రముఖ తెలుగు సినీ రచయిత.
ఎస్.వి.రామారావు ఫిబ్రవరి 2 1940 న కామేశ్వరమ్మ, చంద్రమౌళి దంపతులకు జన్మించారు. తండ్రి ఉద్యోగి మరియు రంగస్థల నటుడు.తండ్రి ద్వారా నాటకరంగం పట్ల ఆసక్తిని అందుపుచ్చుకున్న ఆయన ఉన్నత పాఠశాలలో ఉండగానే "తారుమారు" అనే నాటకాన్ని రచించి, స్కూల్ మేట్స్ తో కలసి ప్రదర్శించారు.అప్పటి నుండి నాటకం ఆయన జీవితంలో ఒక భాగంగా మారింది.చిన్నతనంలో తన తల్లి కామేశ్వరమ్మతోపాటు సినిమాలు చూసేవారు. ఊహ వచ్చినప్పటి నుండి ఆ సినిమా కథ, కథనం పాత్రల చిత్రీకరణ పై చర్చించేవారు. ఆ విధంగా ఆయనకు నాటకం మరియు సినిమా రెండు కళ్ళులా మారాయి. 1960 సంవత్సరంలో ఏలూరు సర్ సి.ఆర్.రెడ్డి కళాశాల నుండి పట్టా పొందారు. సూపర్ స్టార్ కృష్ణ, మురళీ మోహన్ మరియు క్రాంతి కుమార్ వంటి సినిమా నటులు ఆయన సహాధ్యాయులు. చదువు పూర్తవ్వగానే ఖమ్మం జిల్లా మధిరలో టీచరుగా రెండేళ్ళపాటు పనిచేసిన ఆయన రిజిస్ట్రేషన్ మరియు స్టాంప్స్ శాఖలో సబ్ రిజిస్ట్రారుగా, ఆంధ్రా ఏరియా చిట్ రిజిస్ట్రారుగా పనిచేసి పదవీ విరమణ చేశారు. డిగ్రీ చదువుతున్నప్పుడు నాటకాలు వేయడంతో పాటు సినిమా పరిశ్రమపై కూడా దృష్టి పెట్టారు.
ప్రముఖ పత్రికలకు సినిమా సమీక్షలు రాయడం, సినిమాలపై విశ్లేషణ చేస్తూ ప్రసంగించడంతో ఈయనకు సినీ విశ్లేషకునిగా మంచి పేరు వచ్చింది.ఐదు దశాబ్దాల అనుభవంతో సినీ రంగంలోని వివిధ అంశాలపై 12 పుస్తకాలు రచించారు. కలవారి కుటుంబం, త్రిలోక సుందరితో సహా ఆరు సినిమాలకు స్క్రిప్టు రాయడంతో పాటు 15 సినిమాలలో నటించారు. పలు టెలివిజన్ ఛానళ్లలో సినిమాపై అనేక అరుదైన కార్యక్రమాలు నిర్వహించారు.అలాగే గుమ్మడి, జమున, డి.వి.యస్.రాజు మరియు కళాధర్ వంటి వారి జీవిత చరిత్రలకు రచనా సహకారం అందించారు.రేడియో శ్రోతలకు కూడా రామారావు చిరపరిచితులు.వీరికి నటన, నాటకం, సినిమా జర్నలిజం అభిమాన విషయాలు.వీరు 150 పైగా నాటకాలలో నటించారు మరియు కొన్ని నాటకాలలు రచించారు. వందేళ్ళ భారతీయ సినిమాను పురస్కరించుకొని ఆయన తీసిన డాక్యుమెంటరీ అమెరికాతో పాటు ఢిల్లీ వంటి ప్రధాన నగరాలలో ప్రదర్శింపబడి అందరి మన్ననలను అందుకున్నారు. తెలుగు సినిమా రంగానికి ఆయన చేసిన సేవలకు అనేక పురస్కారాలను అందుకున్నారు.
తెలుగు సినిమాపై 13 పుస్తకాలు రచించి తెలుగుసినిమా చరిత్రకారునిగా వినుతికెక్కాడు. వాటిలో "తెలుగు తెర " మరియు "నాటి 101 చిత్రాలు" అనే పుస్తకానికి రాష్ట్ర ప్రభుత్వం నుండి 2006 మరియు 2011 లలో నంది పురస్కారాలు అందుకున్నారు. కొలసాని చక్రపాణి పురస్కారంతో పాటు మద్రాసు తెలుగు అకాడమీ, ఢిల్లీ తెలుగు అకాడమీ వారి నుండి గౌరవ ఉగాది పురస్కారాలు అందుకున్నారు. వంశీ ఇంటర్నేషనల్, ఆంధ్ర ప్రదేశ్ సినీ గోయల్స్ సంస్థల నుంచి ఉత్తమ సినీ జర్నలిస్టు పురస్కారాన్ని అందుకున్నారు. 2011 లో కెన్నెర-అక్కినేని స్వర్ణకంకణం అందుకున్నారు.2013 లో అమెరికా తానా సభలలో పాల్గొన్నారు.
చార్మినార్ ఎక్స్‌ప్రెస్
చార్మినార్ ఎక్స్ ప్రెస్ (ఆంగ్లం: Charminar Express; హిందీ: चारमिनार एक्सप्रेस) భారత రైల్వేల ఎక్స్‌ప్రెస్ రైలుబండి. ఇది హైదరాబాద్ మరియు చెన్నై పట్టణాల మధ్య ప్రతిరోజు నడుస్తుంది. దీనికి హైదరాబాద్ లోని చారిత్రాత్మక నిర్మాణం చార్మినార్ స్మారకంగా నామకరణం చేశారు. దీనిని దక్షిణ మధ్య రైల్వే ప్రతిష్ఠాత్మకంగా నడుపుతున్నది.
ఇది 790 కిలోమీటర్ల దూరాన్ని సుమారు 14 గంటలు ప్రయాణిస్తుంది.
దేవగిరి ఎక్స్‌ప్రెస్
దేవగిరి ఎక్స్‌ప్రెస్ (Devagiri Express) భారత రైల్వేల ఎక్స్‌ప్రెస్ రైలుబండి. ఇది సికింద్రాబాద్ మరియు ముంబై పట్టణాల మధ్య దక్షిణ మధ్య రైల్వే ద్వారా నడిపించబడుతుంది. ఈ రైలు 938 కిలోమీటర్ల దూరాన్ని 16 గంటలు ప్రయాణిస్తుంది.
దేవగిరి అనేది ఔరంగాబాద్ దగ్గరలో వున్న దౌలతాబాద్ పట్టణానికి మరోపేరు. ఇది మహమ్మద్ బీన్ తుగ్లక్ పరిపాలనలో రాజధానిగా ఉంది.
ఇది ద్వాదశ జ్యోతిర్లింగాలులో ఒకటైన త్రయంబకేశ్వర్ మరియు గోదావరి నది జన్మస్థానమైన నాసిక్ లను దర్శించుకోడానికి సౌకర్యంగా ఉంటుంది.
ఈ రైలుబండి సంఖ్య 17057 DN ముంబై నుండి సికింద్రాబాద్ మధ్య నడిస్తే; రైలుబండి సంఖ్య 17058 UP సికింద్రాబాద్ నుండి ముంబై నగరాల మధ్య నడుస్తుంది.
నిర్వహణా సౌలభ్యం దృష్ట్యా ఈ రైలు పెట్టెలను సికింద్రాబాదు-గూడూరు సింహపురి వడిబండికి కూడా వాడబడుచున్నది.
ఈ రైలు మొదట ముంబై మరియు ఔరంగాబాద్ నగరాల మధ్య ప్రతిరోజు నడిచేది. తర్వాత కాలంలో దీనిని నాందేడ్ కు, నిజామాబాద్ మరియు సికింద్రాబాద్ లకు పొడిగించారు.
మైసమ్మ ఐ.పి.ఎస్.
మైసమ్మ ఐ.పి.ఎస్. 2007, నవంబర్ 23న విడుదలైన తెలుగు చలనచిత్రం. పరెపల్లి భరత్ దర్శకత్వం వహించిన ఈ చిత్రంలో ముమైత్ ఖాన్, రఘుబాబు, కన్నెగంటి బ్రహ్మానందం, ఎల్బీ శ్రీరాం, ఎమ్.ఎస్.నారాయణ, సాయాజీ షిండే తదితరులు ముఖ్యపాత్రలలో నటించారు.
బహుమతి (సినిమా)
బహుమతి 2007 అక్టోబర్ 12న విడుదలైన తెలుగు చలనచిత్రం. ఎస్. వి. కృష్ణారెడ్డి దర్శకత్వం వహించిన ఈ చిత్రంలో తొట్టెంపూడి వేణు, సంగీత, షబ్నా ఖాన్, బ్రహ్మానందం తదితరులు నటించగా, ఎస్. వి. కృష్ణారెడ్డి సంగీతం అందించాడు.
టాస్
టాస్ 2007, జూలై 14న విడుదలైన తెలుగు చలన చిత్రం. ప్రియదర్శిని రామ్ దర్శకత్వం వహించిన ఈ చిత్రంలో రాజా, ఉపేంద్ర, కామ్నా జఠ్మలానీ, ప్రియమణి, అభినయశ్రీ, అలీ, కృష్ణ భగవాన్, జీవా, వినోద్ కుమార్, వేణు మాధవ్, సుమన్, సుధ, సుప్రీత్ తదితరులు నటించగా తదితరులు ముఖ్య పాత్రాలలో నటించగా, మణిశర్మ సంగీతం అందించాడు.
కితకితలు
కితకితలు హాస్య వినోదభరిత చిత్రం. ఇందులో అల్లరి నరేష్, గీతా సింగ్, తనికెళ్ళ భరణి, గిరి బాబు, జయప్రకాశ్ రెడ్డి, కృష్ణ భగవాన్, ధర్మవరపు సుబ్రమణ్యం తదితరులు ముఖ్యపాత్రలలో నటించారు. ఈ సినిమాను ఇవివి సత్యనారాయణ తన స్వీయ దర్శకత్వం లో నిర్మించారు. ఈ చిత్రానికి సంగీత దర్శకుడు సత్యం స్వరాలు సమకుర్చారు.
కొత్తగా ఉద్యోగంలో చేరిన ఎస్సై రేలంగి రాజబాబు (నరేష్‌). ఇంట్లో వాళ్ళంతా ఉరేసుకుంటానని బెదిరిస్తే తప్పని పరిస్ధితిలో కోటీశ్వరురాలు, స్ధూలకాయురాలైన సౌందర్య (గీతాసింగ్‌)ను పెళ్ళాడుతాడు. ఇష్టం లేని పెళ్ళితో కష్టంగా హనీమూన్‌కి వెళ్ళిన రాజబాబుకి రంభ (మధుశాలిని) పరిచయమవుతుంది. అతని డబ్బు చూసి మోజుపడుతుంది. రాజబాబు తన భార్యని చిన్న చూపు చూసి రంభ వెంటపడతాడు. పెళ్ళానికి విడాకులిచ్చి మళ్ళీ పెళ్ళి చేసుకోవాలనుకుంటాడు. చివరకు తన తప్పు తెలుసుకొని, భార్యతోనే ఉంటాడు.
బ్రహ్మాస్త్రం (2007 సినిమా)
బ్రహ్మాస్త్రం 2007లో విడుదలైన తెలుగు చలనచిత్రం. సూర్యకిరణ్ దర్శకత్వం వహించిన ఈ చిత్రంలో జగపతి బాబు, బ్రహ్మానందం, కళాభవన్ మణి, నేహా ఓబరాయ్ తదితరులు నటించారు.
పెళ్ళైంది కానీ
పెళ్ళైంది కానీ 2007 అక్టోబర్ 12న విడుదలైన తెలుగు చలనచిత్రం. ఇ.వి.వి.సత్యనారాయణ దర్శకత్వం వహించిన ఈ చిత్రంలో అల్లరి నరేష్, కమలినీ ముఖర్జీ, చంద్రమోహన్, భానుప్రియ, కోట శ్రీనివాసరావు, హరీష్, మల్లికార్జునరావు, సునీల్, ఎమ్.ఎస్.నారాయణ తదితరులు నటించగా, కమలాకర్ సంగీతం అందించాడు.
తమిళనాడు ఎక్స్‌ప్రెస్
తమిళనాడు ఎక్స్‌ప్రెస్ (Tamil Nadu Express) భారత రైల్వేలు నిర్వహిస్తున్న ఎక్స్‌ప్రెస్ రైలుబండి. ఇది చెన్నై మరియు న్యూఢిల్లీ పట్టణాల మధ్య నడుస్తుంది.తమిళనాడు ఎక్స్ ప్రెస్ భారత రైల్వే లోని ఒక ప్రతిష్ఠాత్మక రైలు సర్వీస్. 
తమిళనాడు ఎక్స్‌ప్రెస్ రైలుని చెన్నై మరియు న్యూఢిల్లీ మద్య క్రింద అగస్టు 1, 1976 న ఇందిరా గాంధి ప్రారంభించారు. ట్రైన్ నెంబర్ 121/122 తో 13 భొగిలతో ప్రవేశపెట్టారు. ప్రస్తుతం ఈ రైలు 24 భోగిలతో నడుస్తొంది .ప్రస్తుత ఈ రైలు నెంబర్లు 12621/12622. ఈ రైలుకు ఇప్పుడు చాలా ఆదరణ ఉంది. తమిళనాడు ఎక్స్‌ప్రెస్ మొదట వారంలో మూడుసార్లు నడిపినప్పటికి తరువాత దీనిని రోజూ నడుపుతున్నారు. చెన్నై-విజయవాడ విజయవాడ-చెన్నై రైలు మార్గము విద్యుద్దీకరణ జరిగిన తరువాత చెన్నై-విజయవాడ వరుకు WAM 4 ఇంజన్ ను విజయవాడ నుండి న్యూఢిల్లీ వరకు WDM 2ఇంజన్ ను ఉపయోగించేవారు.చెన్నై-న్యూఢిల్లీ మద్య పాక్షిక విద్యుద్దీకరణ జరిగిన తరువాత విజయవాడ-చెన్నై వరుకు WAM 4 ఇంజన్ ను అక్కడి నుండి ఇటార్సి వరుకు WDM 2 ఇంజన్ ను ఇటార్సి నుండి న్యూఢిల్లీవరుకు WAM 4ఇంజన్ ఉపయోగించేవారు. ప్రస్తుతం ఈ రైలు ను ఈ రోడ్ కు చెందిన WAM 4ఇంజన్ ను ఉపయోగిస్తున్నారు.
తమిళనాడు ఎక్స్‌ప్రెస్విజయవాడ,వరంగల్లు,బలార్షా,నాగపూర్,ఇటార్సి, భోపాల్,ఝాన్సీ,గ్వాలియర్,ఆగ్రా ల మీదుగా న్యూఢిల్లీ చేరుతుంది.చెన్నై సెంట్రల్ రైల్వే స్టేషను నుండి విజయవాడ స్టేషన్ ల మద్య అగకుండా ప్రయాణిస్తుంది.విజయవాడ నుండి చెన్నై సెంట్రల్ రైల్వే స్టేషను చేరుకోవడానికి తమిళనాడు ఎక్స్‌ప్రెస్" 6 గంటల 20 నిమిషాలు , చెన్నై సెంట్రల్ రైల్వే స్టేషను నుండి విజయవాడ చేరడానికి 6 గంటల 45 నిమిషాలు పడుతుంది.తమిళనాడు ఎక్స్‌ప్రెస్"'చెన్నై సెంట్రల్ రైల్వే స్టేషను నుండి విజయవాడ స్టేషన్ల వరుకు 431 కొలోమీటర్లు ఆగకుండా ప్రయణిస్తుంది.ఇది తిరువనంతపురం రాజధాని ఎక్స్‌ప్రెస్ తరువాత అత్యధక దూరం విరామం లేకుండా ప్రయాణించు ఎక్స్‌ప్రెస్.
మా టీవీ
మా టీవీ (Maa TV) హైదరాబాద్ లోని తెలుగు టీవి ఛానల్. దీనిని పెనుమత్స మురళీ కృష్ణంరాజు స్థాపించారు.
దీని ప్రధానమైన అధికారులు : నిమ్మగడ్డ ప్రసాద్, అక్కినేని నాగార్జున, అల్లు అరవింద్, రామ్ చరణ్ తేజ మరియు సి.రామకృష్ణ.
ధనుష్
'వెంకటేష్ ప్రభు కస్తూరి రాజా' రంగస్థలనామం ధనుష్ గా సుపరిచితుడైన భారతీయ సినిమా నటుడు, నేపథ్య గాయకుడు మరియు రచయిత. 2011 లో, ఇతడు నటించిన "ఆడుకలామ్" చలనచిత్రంలో నటనకు గాను భారత జాతీయ చలనచిత్ర పురస్కారాలలో ఉత్తమ నటుడుగా ఎంపికయ్యాడు, అదే సంవత్సరంలో అతడు పాడిన వై దిస్ కొలవెరి డి పాటతో ప్రపంచవ్యాప్తంగా అందరి దృష్టిని ఆకర్షించాడు, ఇది యూట్యూబులో అత్యధికంగా వీక్షించిన భారతీయ పాటగా నమోదు అయ్యింది. 2014 వరకూ ఇతడు 5 ఫిల్మ్ ఫేర్ అవార్డులను గెలుచుకున్నాడు.
ఇతడు తమిళ చలనచిత్ర దర్శకుడు, నిర్మాత అయిన కస్తూరి రాజా కుమారుడు. అతడి సోదరుడైన సెల్వరాఘవన్ ఒత్తిడితో ధనుష్ నటనలోకి అడుగుపెట్టాడు. రజినీకాంత్ కుమార్తె అయిన ఐశ్వర్యను నవంబరు 18, 2004లో ధనుష్ వివాహమాడాడు. వీరికి ఇద్దరు కుమారులు, 2006లో యాత్ర, 2010లో లింగా జన్మించారు.
జ్ఞాన వాణి
జ్ఞానవాణి (Gyan Vani) భారతదేశంలో ఆకాశవాణి ద్వారా నడిపించబడుతున్న రేడియో కేంద్రం.
భారత ప్రభుత్వం 2000 సంవత్సరంలో ఎఫ్.ఎమ్. (FM) ఫ్రీక్వెన్సీలను వేలం వేసినప్పుడు, విద్యార్థులను విద్యావంతుల్ని చేయాలని ఉద్దేశించింది. ఇందుకోసం ఇందిరాగాంధీ జాతీయ సార్వత్రిక విశ్వవిద్యాలయం (IGNOU) కు ఈ బాధ్యతలను అప్పగించింది. ఈ కార్యక్రమాల్ని మొదటగా కోయంబత్తూరు, లక్నో మరియు విశాఖపట్నం నగరాలలో ప్రారంభించారు. ఆ తర్వాత 2 సంవత్సరాలలో వీటిని మరో 40 కేంద్రాలకు విస్తరించారు.
భూకైలాస్-ఎకరం 50 కోట్లు
భూకైలాస్-ఎకరం 50 కోట్లు 2007 మే 25న విడుదలైన తెలుగు చలనచిత్రం. శివనాగేశ్వరరావు దర్శకత్వం వహించిన ఈ చిత్రంలో అలీ, కృష్ణ భగవాన్, సుహాసిని, బ్రహ్మానందం, జీవా, వేణు మాధవ్ తదితరులు నటించగా, ఎమ్.ఎమ్. కీరవాణి సంగీతం అందించాడు.
మహారాజశ్రీ
మహారాజశ్రీ 2007లో విడుదలైన తెలుగు చలనచిత్రం. ఇందులో సాయికుమార్, నిఖిత, అనురాధ మెహతా, బ్రహ్మానందం, రిషి నటించారు.
బంగారు కొండ
బంగారు కొండ 2007 డిసెంబర్ 28న విడుదలైన తెలుగు చలనచిత్రం. కోలా నాగ్ దర్శకత్వం వహించిన ఈ చిత్రంలో బ్రహ్మానందం, నవనీత్ కౌర్, ఎమ్.ఎస్.నారాయణ, రిషి, చిత్రం శీను, సునీల్ తదితరులు నటించారు.
ఎస్. శంకర్
ఎస్.శంకర్ (S. Shankar) సుప్రసిద్ధ దక్షిణ భారత సినిమా దర్శకుడు.
అమృతం (ధారావాహిక)
అమృతం ప్రసిద్ధిచెందిన ఒక హాస్యభరితమైన తెలుగు .ఈ సీరియల్ కి గంగరాజు గుణ్ణం కాన్సెప్ట్, రచన, నిర్మాణం చేసారు. ఈ సీరియల్ ని ఆయన సొంత మీడియా హౌస్ జస్ట్ ఎల్లో పేరు మీద నిర్మించారు. అచ్చ తెలుగు బాషా హాస్యానికి ప్రస్తుత సామజిక మరియు రాజకీయ అంశాలకు అనుగుణంగా ఈ సీరియల్ ను రూపొందించారు. ఎటువంటి అడల్ట్ కంటెంట్ కి తావు లేకుండా హాస్యాన్ని పండించగలిగారు కాబట్టే పిల్లల నుండి పెద్దల వరకు అందరికి నచ్చింది. "అమృతం" చూసే ప్రేక్షకులలో అన్ని వర్గాల వారు ఉండటంతో ప్రసార టీ.ఆర్.పి రేటింగ్స్ లో నం.1 గా నిలిచింది.
ఈ సీరియల్ తో 11 మంది డైరెక్టర్లు గా పరిచయం అయ్యారు. ఈ సీరియల్ తో డైరెక్టర్ గా పరిచయం అయిన చంద్రశేఖర్ యేలేటి ఆ తరువాత ఐతే , సాహసం , అనుకోకుండా ఒక రోజు , ఒక్కడున్నాడు , మనమంతా వంటి సినిమాలతో మంచి పేరు తెచ్చుకున్నారు. ఈ సీరియల్ లో అంబుజనాభం గా చేసిన ఎస్.ఎస్.కంచి మొదటి 30 ఎపిసోడ్స్ కు దర్శకత్వం వహించాడు. ఈ సీరియల్ లో అమృతం గా చేసిన హర్షవర్ధన్ , సర్వం గా చేసిన వాసు ఇంటూరి కూడా కొన్ని ఎపిసోడ్స్ కు దర్శకత్వం వహించారు.
ఈ సీరియల్ లో ఆంజనేయులుగా చేసిన గుండు హనుమంతరావు ప్రఖ్యాత సినీ, రంగస్థల నటుడు. ఈ సీరియల్ తో కెమెరామెన్ గా కెరీర్ ప్రారంభించిన కె.కె.సెంథిల్ కుమార్ ఇప్పుడు తెలుగు సినీ పరిశ్రమలో ప్రఖ్యాత సినిమాటోగ్రాఫర్ గా తో మంచి పేరు సంపాదించుకున్నారు. ఈ సీరియల్ లో అప్పాజిగా చెసిన నారిపెద్ది శివన్నారాయణ ఈ రోజు తెలుగు సినీ పరిశ్రమలో నటుడుగా మంచి పెరు సంపాదించుకున్నాaరు. సర్వంగా చేసిన వాసు ఇంటూరి తరువాత మరికొన్ని సీరియల్లో చేసారు. కొన్ని చిత్రాల్లోనూ నటించారు. ఈ సీరియల్ లో చిన్న పాత్రలు వేసి కెరీర్ మొదలుపెట్టిన సాగర్, ఈ రోజు మొగలిరేకులు "ఆర్.కే.నాయుడు" గా అందరికి సుపరిచితం. ప్రముఖ కమెడియన్ శ్రీనివాస రెడ్డి ఇందులో కొన్ని ఎపిసోడ్స్ లో నటించారు.
ఈ సీరియల్ ప్రసారాన్ని2001 నవంబరు 18 లో జెమినీ టీ.వీలో ప్రారంభించారు. ప్రతి ఆదివారం రాత్రి 8:30 ని.కు ఆరేళ్ళ పాటు ప్రసారమైంది. కానీ కొత్త కథల లేమి కారణంగా 2007 నవంబరు 18 న చివరి ఎపిసోడ్ ప్రసారంతో ఈ సీరియల్ ని ముగించారు. జెమినీ టీ.వీలో స్వచ్ఛందంగా ప్రోగ్రాం స్లాట్ వదులుకున్న మొదటి కార్యక్రమం "అమృతం". భారీ జనాదరణ ఉన్న సమయంలో ఈ నిర్ణయం ప్రేక్షకులని నిరాశపరచింది. తరువాత దీనికి సీక్వెల్ గా "అమృతం ఆద్వితీయం" ధారావాహికని కొనసాగింపుగా మొదలుపెడదామనుకున్నారు కానీ కుదరలేదు. ఈ సీరియల్ కి చాలా వరకు కథలని గంగరాజు గుణ్ణం మరియు వాసు ఇంటూరి అందించారు.
జీ తెలుగు ఛానల్ లో ఈ ధారావాహిక పునః ప్రసారాన్ని ప్రతిరోజూ రాత్రి 9:00 గం.లకు కొన్నాళ్ల పాటు వేశారు. ఆ తరువాత మా టీవీలో వారాంతాల్లో రాత్రి 7:00 గం.లకు కొన్నాళ్ళు ప్రసారం చేసారు. తిరిగి జెమినీ టీవీలో సోమవారం - శుక్రవారం రాత్రి 10:30 కు ప్రసారం చేసారు. ధారావాహిక పూర్తయ్యాక మా గోల్డ్ ఛానల్ లో ప్రతిరోజు రాత్రి 10 గంటలకు కొన్నాళ్ళు ప్రసారం చేసారు. తరువాత ఈటీవీ ప్లస్ ఛానల్ లో సోమవారం - శుక్రవారం రాత్రి 9:30 గం.లకు ఈ ధారావాహికను ప్రసారం చేసారు. ఇలా ఛానల్ టీ.ఆర్.పీ రేటింగ్స్ కోసం దీన్ని పునః ప్రసారం చేస్తూ వచ్చారు. ఈ సీరియల్ లో ఉన్న అన్ని ఎపిసోడ్స్ ని యూట్యూబ్లో ఉచితంగా అందుబాటులో ఉంచారు.
ప్రస్తుతం ఈటీవీ ప్లస్ ఛానల్ లో సోమవారం - శనివారం వరకు సాయంత్రం 6:00 గం.లకు ఈ ధారావాహికను ప్రసారం చేస్తున్నారు.
శ్రీ లక్ష్మీప్రసన్న పిక్చర్స్
శ్రీ లక్ష్మీప్రసన్న పిక్చర్స్ (Sree Lakshmi Prasanna Pictures) ఒక ప్రముఖ సినీ నిర్మాణ సంస్థ. దీనికి అధిపతి మంచు మోహన్ బాబు.
పిస్టియా
పిస్టియా (Pistia) అరేసి (Araceae) కుటుంబంలో ఒక ప్రజాతికి చెందిన నీటి మొక్కలు. దీనిలోని ఒకే ఒక జాతి పిస్టియా స్ట్రేటియోట్స్ (Pistia stratiotes). దీనిని సామాన్యంగా నీటి కాబేజి (water cabbage, water lettuce, or Nile cabbage) అని కూడా పిలుస్తారు. ఇది ప్రపంచమంతా విస్తరించినా మొదటగా నైలు నది సమీపంలోని విక్టోరియా సరస్సులో గుర్తించారు. దీని ప్రజాతి పేరు Greek word πιστός ("pistos"), అనగా "నీరు" అని అర్ధం.
లెమ్నా
లెమ్నా (Lemna) అరేసి కుటుంబంలో స్వేచ్ఛగా తేలే నీటి మొక్కల ప్రజాతి.
దీనిలో సుమారు 13 జాతుల మొక్కలు ఉన్నాయి:
కర్ణాటక యుద్ధాలు
కర్ణాటక యుద్ధాలు (1745-63) 18వ శతాబ్దం మధ్యలో భారత ఉపఖండాన సైనిక విభేదాల వలన సంభవించాయి. ఇందులో వారసత్వం మరియు భూభాగం కోసం జరిగిన పోరాటాలు, మరియు ఫ్రెంచ్ ఈస్ట్ ఇండియా కంపెనీ మరియు బ్రిటిష్ ఈస్ట్ ఇండియా కంపెనీల మధ్య జరిగిన దౌత్య మరియు సైనిక పోరాటాలు ఉన్నాయి. ఈ యుద్ధాల ఫలితంగా బ్రిటిష్ ఈస్ట్ ఇండియా కంపెనీ భారతదేశంలో ఐరోపా వ్యాపార కంపెనీలపై తమ ఆధిపత్యాన్ని స్థాపించింది. చివరకు ఫ్రెంచి కంపెనీ ప్రధానంగా ఒక్క పాండిచ్చేరికి మాత్రమే పరిమితమైనది. బ్రిటిష్ కంపెనీ ఆధిపత్యం చివరకు భారతదేశంలో బ్రిటీషు రాజ్య స్థాపనకు దారితీసింది.
ప్రధానంగా మూడు కర్ణాటక యుద్ధాలు 1744-1763 మధ్య జరిగాయి.
కర్నాటక రాజ్యమును స్థాపించినది సాదితుల్లా ఖాన్, ఇతని తర్వాత నవాబు దోస్త్ అలీ. దోస్త్ అలీ మరణానంతరం అన్వరుద్దీన్ మరియు చందా సాహెబ్‌ల మధ్య ఆధిపత్య పోరు సాగింది. ఫ్రెంచ్ గవర్నరు డూప్లే సహకారంతో అన్వరుద్దీన్ నవాబు అయ్యాడు.
ఆస్ట్రియా వారసత్వ యుద్ధ కారణంగా భారతదేశంలో బ్రిటీష్ మరియు ఫ్రెంచ్ వారి మధ్య మొదటి కర్నాటక యుద్ధ జరిగింది. భారతదేశంలో బ్రిటీష్ వారు ఫ్రెంచ్ నౌకలపై దాడి చేసారు.
¤ స్వదేశీ రాజుల వ్యవహారాల్లో ఆంగ్లేయులు, ఫ్రెంచివారు జోక్యం చేసుకోవడంవల్ల జరిగిన యుద్ధం రెండో కర్ణాటక యుద్ధం. రెండో కర్ణాటక యుద్ధానికి ప్రధాన కారణం హైదరాబాదు, ఆర్కాట్ (కర్ణాటక) సింహాసనాల వారసత్వం కోసం పోరాటం.
హైదరాబాదు: 1748లో హైదరాబాదు నిజాంగా ఉన్న నిజాం ఉల్-ముల్క్ మరణించడంతో హైదరాబాదు సింహాసనం కోసం ఆయన కుమారుడైన నాసర్‌జంగ్, నిజాం-ఉల్-ముల్క్ మనవడైన ముజఫర్ జంగ్‌ల మధ్య వారసత్వ యుద్ధం ప్రారంభమైంది.
ఆర్కాట్ (కర్ణాటక) : కర్ణాటక సింహాసనం నుంచి అన్వరుద్దీన్‌ను తప్పించాలని చందాసాహెబ్ ప్రయత్నాలు ప్రారంభించాడు. ఫ్రెంచివారు హైదరాబాదు‌లో ముజఫర్‌జంగ్, కర్ణాటకలో చందాసాహెబ్‌లను సమర్థించారు. ఆంగ్లేయులు హైదరాబాదు‌లో నాసర్‌జంగ్, కర్ణాటకలో అన్వరుద్దీన్‌లను సమర్థించారు.
అంబూర్ యుద్ధం
¤ క్రీ.శ. 1749 లో జరిగిన అంబూర్ యుద్ధంలో ముజఫర్‌జంగ్, చందాసాహెబ్‌తో కలిసి, ఫ్రెంచి గవర్నర్ డూప్లే కర్ణాటక నవాబైన అన్వరుద్దీన్‌ను చంపారు. నాసర్‌జంగ్‌ను చంపడానికి కూడా ఫ్రెంచివారి ప్రోద్బలమే కారణమయింది. దీంతో హైదరాబాదు‌లో ముజఫర్‌జంగ్, కర్ణాటకలో చందాసాహెబ్‌లు సింహాసనం అదిష్ఠించారు.
¤ 1751 లో కడపజిల్లా లక్కిరెడ్డిపల్లి వద్ద ముజఫర్‌జంగ్‌ను చంపేశారు. ఫ్రెంచివారు నాసర్‌జంగ్ తమ్ముడైన సలాబత్ జంగ్‌ను హైదరాబాదు నైజాంగా చేశారు. సలాబత్ జంగ్ రక్షణ కోసం హైదరాబాదు‌లో మకాం వేసిన ఫ్రెంచి సేనాని జనరల్ బుస్సీ.
¤ ఆంగ్లేయులు: ఫ్రెంచివారి ప్రాబల్యాన్ని తగ్గించడానికి, అన్వరుద్దీన్ కుమారుడు మహ్మద్ ఆలీని ఆర్కాట్ నవాబుగా చేసేందుకు 1751 లో ఆంగ్లేయ సేనాని రాబర్ట్‌క్త్లెవ్ ఆర్కాట్‌పై దాడి చేశాడు. ఈ యుద్ధంలో చందాసాహెబ్, ఫ్రెంచివారు ఓడిపోయారు.
¤ ఆర్కాట్ యుద్ధ ఫలితంగా రాబర్ట్ క్లైవ్ 'ఆర్కాట్ వీరుడు' అని బిరుదు పొందాడు. డూప్లే వైఫల్యంతో ఫ్రెంచి వర్తక కంపెనీ డూప్లేని గవర్నర్‌గా తొలగించి, ఆయన స్థానంలో 'గోడెన్ హ్యూ'ని నియమించింది.
పుదుచ్చేరి సంధి (1754) : ఫ్రెంచి గవర్నర్ గోడెన్ హ్యూ ఆంగ్లేయులతో పుదుచ్చేరి సంధి చేసుకున్నాడు. దీంతో రెండో కర్ణాటక యుద్ధం ముగిసింది.
అనర్ఘ రత్నాలు
దేవతలు రాక్షసులు అమృతముకోసము జరిపిన క్షీరసాగర మథనంలో అమృతముతోపాటు జన్మించినవి.
కౌస్తుభము
దేవాసురులు అమృతముకోసం క్షీరసాగర మథనంజరిపినప్పుడు పుట్టిన అనర్ఘ రత్నాములలో పుట్టిన అమూల్యమైన మాణిక్యం. దీనిని సముద్రుడు విష్ణువుకు లక్ష్మీదేవితోపాటు సమర్పిస్తాడు.
చాక్షుషువు
చక్షుసుని పుత్రుడు చాక్షుసుడు. ఆరవ మనువు. చాక్షుష మన్వంతరమునకు అధిపతి. ఈ మన్వంతరములో క్షీరసాగర మథనం మరియు మత్స్యావతారం వంటి ప్రధానమైన ఘట్టలు జరిగాయి.
మన్వంతరము
సుకేశి
సుకేశి ఇంద్రుని సభలోని అప్సరసలలో ఒకరు.
టోక్యో
టోక్యో జపాన్ దేశపు రాజధాని మరియు ప్రపంచములో మూడు ప్రధాన వాణిజ్య మహానగరాలలో ఒకటి. "టోక్యో" అనగా తూర్పు రాజధాని అని అర్థం.
లక్ష్మి (2006 సినిమా)
లక్ష్మీ వి. వి. వినాయక్ దర్శకత్వంలో 2006 లో విడుదలై ఘనవిజయం సాధించిన తెలుగు చిత్రం. వెంకటేష్, నయన తార ఇందులో ప్రధాన పాత్రలు పోషించారు.
లక్ష్మీ నారాయణ (వెంకటేష్) ఇద్దరు తమ్ముళ్ళు, ఇద్దరు చెల్లెళ్ళు గల ఒక కుటుంబానికి పెద్దగా అన్నీ తానై ఒక సంస్థను కూడా నడిపిస్తుంటాడు. తన తండ్రికిచ్చిన మాట ప్రకారం తమ్ముళ్ళను క్రమశిక్షణలో పెట్టడానికి వారిని శిక్షించడానికి కూడా వెనుకాడడు. వాళ్ళ కంపెనీలో పనిచేసే శైలజ (చార్మి) కి లక్ష్మీ అంటే అభిమానం ఉంటుంది. లక్ష్మీ ఇండస్ట్రీస్ లో ఉద్యోగి యైన జనార్ధన్ (సాయాజీ షిండే) ఒకసారి దొంగ సంతకాల కేసులో ఉద్యోగం కోల్పోయి ఎలాగైనా వారి కుటుంబంలో చిచ్చు పెట్టాలని చూస్తుంటాడు. లక్ష్మి పెద్ద చెల్లెలు ఒకతని ప్రేమలో పడుతుంది. లక్ష్మి అందుకు సంతోషంగా అంగీకరించి ఘనంగా వివాహం జరిపిస్తాడు. కానీ అతను జనార్ధన్ మేనల్లుడని తరువాత తెలుస్తుంది.
రెండో చెల్లెలికి కూడా పెళ్ళి కుదురుతుంది కానీ లక్ష్మీ పెద్ద చెల్లెలికి చేసినంత ఘనంగా పెళ్ళి ఏర్పాట్లు చేయడు. దీనిని సాకుగా తీసుకుని ఇద్దరు తమ్ముళ్ళు అతన్ని నిలదీస్తారు. దాంతో లక్ష్మి తన గతాన్ని వివరించి చెబుతాడు. నిజానికి అతను, అతని చెల్లెలు అనాథలమనీ, తల్లిదండ్రులు కోల్పోయిన తరువాత బంధువులు పెట్టే బాధలు భరించలేక పారిపోయి వస్తుంటే ఈ కుటుంబం తమను చేరదీసిందనీ చెబుతాడు.
రారాజు (2006 సినిమా)
రారాజు (ఆంగ్లం: Raraju) 2006లో విడుదలైన తెలుగు చలనచిత్రం. ఎస్.ఎస్.సి.ఆర్ట్స్ పతాకంపై జి.వి.జి.రాజు నిర్మించిన ఈ సినిమా కి ఉదయ్ శంకర్ దర్శకత్వం వహించారు. ఈ చిత్రంలో గోపీచంద్, మీరా జాస్మిన్, శివాజీ ప్రధాన పాత్రలలో నటించారు. ఈ చిత్రానికి మణిశర్మ సంగీతం అందించారు.
కాళి (గోపీచంద్) ప్రజా సమావేశాలు సహా స్థానిక విధులు మరియు వివాహాలు కోసం లైటింగ్ మరియు మైక్ ఏర్పాటు చెసే ఒక సాధారణ వ్యక్తి. ఇది గడువులు మరియు బాకీల విషయానికి వస్తే అతడు చాలా దయగలవాడు మరియు అదే సమయాల్లో కఠినమైన వ్యక్తి. కాలనీ లో ప్రతి ఒక్కరూ అతనినికి భయపడతారు మరియు అదే సమయంలో అతడి దయగల వ్యక్తిత్వం వల్ల అతడిని అభిమానిస్తారు. ఆ ప్రాంతం యొక్క SI ఎల్లప్పుడూ కాళి చుట్టు తిరుగుతు ఉంటుంది మరియు ఆమె అతనితో ప్రేమలో ఉందని చెప్పడం జరుగుతుంది , కానీ కాళి పట్టించుకోడు. ఈ పరిస్థితిలో, జ్యోతి (మీరా జాస్మిన్) అని ఒక అమ్మాయి కాలనీ కి వస్తుంది. ఆమె సినిమా చిత్రలలో పాటలుకు కోరస్ పాడటం ద్వారా తన జీవనం సాగిస్తుంది. కొంత మంది రౌడీలు ఆమె పై దాడి ప్రయత్నించినప్పుడు, ఆ SI ఆమె కాళి తాలుకా అని హెచ్చరించింది. అలా ఆమె తన కాళి జీవితంలో ప్రవేశిస్తుంది. కాళి కూడా ఆమె తనను ప్రేమిస్తున్నట్లు భావిస్తాడు మరియు అతడు ప్రేమిస్తాడు . కాని ఒకానొక సందర్భంలో, కాళి ఆమె గతం గురించి తెలిసి వస్తుంది.
సూర్య (శివాజీ) ఒక గుమాస్తా (చంద్రమోహన్) కుమారుడు ఐఎఎస్ అధికారి కావాలని కోరుకుంటాడు. సూర్య మరియు జ్యోతి ఒక వ్యభిచార కేసులొ చిక్కుల్లో పెట్టలని ప్రయత్నించే ఒక వంకర పోలీసు అధికారి కొటిరెడ్డి వెంకట్ రెడ్డి (ఆశిష్ విద్యార్థి) కారణంగా, సర్వీస్ పరీక్ష కు హజరు కాలేకపొతారు. ఫలితంగా, జ్యోతి యొక్క సవతితల్లి తనను ఇంటి నుండి గంటివెస్తంది. మరియు ఆమె సూర్య ఇంట్లో ఆశ్రయం పొందుతుంది . అలా వారు ఇద్దరు తో ప్రేమ లో పడతారు. కాని, దురదృష్టవశాత్తు, సూర్య ఒక ప్రమాదంలో చనిపోతాడు, కానీ జ్యోతి అతడి ని ఇప్పటికి మరచిపొలేకపొతుంది. ఇది తెలుసుకొవటం తొ, కాళి జ్యోతి యొక్క ఆశయం నెరవేర్చాటం లో ఆమెకు సహాయం చెయాలని నిర్ణయించుకుంటాడు మరియు ఆమె ఐఎఎస్ అధికారి అవ్వటానికి సహాయం చేస్తడు. ఆ ప్రక్రియలో,అతను వెంకట్ రెడ్డి కి కూడా ఒక గుణపాఠం చెప్తాడు. పతాక సన్నివేశం కి, సూర్య తల్లిదండ్రులు కాళి ని వివాహం చెసుకొమని జ్యోతి కి చెప్తారు. కాని, అన్ని సిద్ధంగా ఉన్నప్పుడు, కాళి జ్యోతి గుండె లో ఇప్పటికీ సూర్య ఉన్న కారణం గా ఆమెను వివాహం చెసుకొకుడదని నిర్ణయించుకుంటాడు.ఈ సినిమా కి మణిశర్మ సంగీతం అందించారు. అన్ని పాటలు మంచి ప్రజాదరణ పొందాయి. ఈ సినిమా పాటలని ఆదిత్య మ్యుజిక్ ద్వారా విడుదల చేసారు.
భాగ్యలక్ష్మి బంపర్ డ్రా
భాగ్యలక్ష్మి బంపర్ డ్రా 2006 లో నిధి ప్రసాద్ దర్శకత్వంలో విడుదలైన హాస్యభరిత చిత్రం. ఇందులో రాజేంద్ర ప్రసాద్, రిషి మొదలైన వారు ముఖ్యపాత్రల్లో నటించారు.
డేంజర్
డేంజర్ 2005 లో కృష్ణవంశీ దర్శకత్వంలో వచ్చిన థ్రిల్లర్ సినిమా. ఇందులో అల్లరి నరేష్, సాయిరాం శంకర్, స్వాతి ముఖ్య పాత్రల్లో నటించారు.
లక్ష్మి, కార్తీక్, సత్య, ఆలీ, రాధిక చిన్ననాటి స్నేహితులు. లక్ష్మికి పెళ్ళి నిశ్చయం అవుతుంది. అందరూ కలిసి ఓ ఫాం హౌస్ కి వెళ్ళి పార్టీ చేసుకోవాలనుకుంటారు. దారిలో ఓ పోలీసు వాహనాన్ని గుద్ది వారినుంచి తప్పించుకుంటూ దారి తప్పి ఓ అడవిలోకి వచ్చేస్తారు. అక్కడ ఓ రాజకీయ నాయకుడు కొన్ని మంత్ర శక్తుల కోసం ఓ చిన్న పాపను బలివ్వడం చూస్తారు. ఆలీ తన దగ్గరున్న కెమెరాలో ఆ దృశ్యాల్ని బంధిస్తాడు. దాంతో ఆ రాజకీయ నాయకుడి అనుచర గణం, అతనికి అనుకూలురైన పోలీసులు వీరి వెంట పడతారు. వాళ్ళ నుంచి తప్పించుకుని స్నేహితుల బృందం ఆ రాజకీయ నాయకుణ్ణి ఎలా చట్టానికి పట్టించారనేది మిగతా కథ.
టాటా బిర్లా మధ్యలో లైలా
టాటా బిర్లా మధ్యలో లైలా 2006లో శ్రీనివాస రెడ్డి దర్శకత్వంలో విడుదలైన హాస్య చిత్రం. ఇందులో శివాజీ, లయ, కృష్ణ భగవాన్ ముఖ్య పాత్రల్లో నటించారు. లక్కీ మీడియా పతాకంపై బెక్కం వేణుగోపాల్ నిర్మించిన ఈ చిత్రానికి ఎం. ఎం. శ్రీలేఖ సంగీతాన్నందించింది. భాస్కరభట్ల రవికుమార్ పాటలు రాశాడు.
మామా అల్లుళ్ళైన టాటా బిర్లాలు ఇద్దరూ తోడుదొంగలు. ఇద్దరూ కలిసి ఓ సహకార బ్యాంకులో దొంగతనం చేస్తారు. కానీ అవి చెల్లని నోట్లని తెలుస్తుంది. వాటిని తీసుకుని దూరంగా గోల్కొండ పరిసర ప్రాంతాల్లో పారేద్దామని వెళతారు. అక్కడ ఓ కాంట్రాక్టు కిల్లర్ ఎవరితోనే ఫోన్లో మాట్లాడుతుంటాడు. పొరపాటున అతనిమీద రాయి దొల్లి స్పృహ కోల్పోతాడు. టాటా అతని దగ్గరున్న ఫోన్ తీసుకుని మాట్లాడితే అవతలి కంఠం వాళ్ళు చెప్పిన పని చేస్తే ముప్ఫై లక్షలు డబ్బు ఇస్తామని చెబుతారు. వాళ్ళు ఆ కిల్లర్ ని ఇంట్లో బంధిస్తారు.
రాజబాబు (సినిమా)
రాజాబాబు సినిమా కుటుంబ కథా చిత్రం. ఇందులో డా రాజశేఖర్, విజయకుమార్, శారద, బ్రహ్మానందం, కోవై సరళ, కృష్ణ భగవాన్, ధర్మవరపు సుబ్రహ్మణ్యం తదితరులు ముఖ్యపాత్రలలో నటించారు. పరుచూరి ప్రసాద్ నిర్మించిన ఈ సినిమాకి ముప్పలనేని శివ దర్శకత్వం వహించగా, సంగీతదర్శకుడు ఎస్. ఎ. రాజ్‌కుమార్ సంగీతం అందించారు.
విశాఖ టాకీస్
విశాఖ టాకీస్ (Visakha Talkies) ఒక సినీ నిర్మాణ సంస్థ.